**ส่วนที่ 2**

**ยุทธศาสตร์องค์กรปกครองส่วนท้องถิ่น**

**(๑) ความสัมพันธ์ระหว่างแผนพัฒนาระดับมหภาค**

**๑) แผนยุทธศาสตร์ชาติ ๒๐ ปี (พ.ศ. ๒๕๖๑-๒๕๘๐)**

คณะรัฐมนตรีได้มีมติเมื่อวันที่ ๓๐ มิถุนายน ๒๕๕๘ เห็นชอบให้มีการจัดตั้งคณะกรรมการจัดทำยุทธศาสตร์ชาติ มีอำนาจหน้าที่ในการจัดทำร่างยุทธศาสตร์ชาติระยะ ๒๐ ปี เพื่อใช้ในการขับเคลื่อนการพัฒนาประเทศสู่ความมั่นคง มั่งคั่ง และยั่งยืน และให้เสนอร่างยุทธศาสตร์ชาติระยะ ๒๐ ปี ให้คณะรัฐมนตรีพิจารณา ให้ความเห็นชอบเพื่อใช้เป็นกรอบในการดำเนินงานในระยะที่ ๒ ของรัฐบาล (ปี ๒๕๕๘–๒๕๕๙) และกรอบการปฏิรูปในระยะที่ ๓ (ปี ๒๕๖๐ เป็นต้นไป) ในการที่จะบรรลุวิสัยทัศน์และทำให้ประเทศไทยพัฒนาไปสู่อนาคต ที่พึ่งประสงค์นั้น จำเป็นจะต้องมีแผนและกำหนด

ยุทธศาสตร์การพัฒนาในระยะยาว และกำหนดแนวทางการพัฒนาของทุกภาคส่วนให้ขับเคลื่อนไปในทิศทางเดียวกัน ดังนั้น จึงจำเป็นจะต้องกำหนด ยุทธศาสตร์ชาติ ในระยะยาว เพื่อถ่ายทอดแนวทางการพัฒนา สู่การปฏิบัติในแต่ละช่วงเวลาอย่างต่อเนื่องและมีการบูรณาการ และสร้างความเข้าใจถึงอนาคตของประเทศไทยร่วมกัน และเกิดการรวมพลังของทุกภาคส่วนในสังคมทั้งประชาชน เอกชน ประชาสังคมในการขับเคลื่อน การพัฒนาเพื่อการสร้างและรักษาไว้ซึ้งผลประโยชน์แห่งชาติและบรรลุวิสัยทัศน์ **“ประเทศไทยมีความมั่นคง มั่งคั่ง ยั่นยืนเป็นประเทศพัฒนา ด้วยการพัฒนาตามหลักปรัชญาของเศรษฐกิจพอเพียง”หรือคติพจน์ประจำชาติ “มั่นคง มั่งคั่ง ยั่งยืน”** เพื่อให้ประเทศมีขีดความสามารถในการแข่งขันมีรายได้สูงอยู่ในกลุ่มประเทศพัฒนาแล้ว คนไทยมีความสุข อยู่ดี กินดี สังคมมีความมั่นคงเสมอภาคและเป็นธรรม ซึ่งยุทธศาสตร์ชาติที่จะใช้เป็นกรอบแนวทางการพัฒนาในระยะ ๒๐ ปีต่อจากนี้ไป

**วิสัยทัศน์ :**

**“ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามปรัชญาของเศรษฐกิจพอเพียง”**

ซึ่งยุทธศาสตร์ชาติที่จะใช้กรอบแนวทางการพัฒนาในระยะ ๒๐ ปีต่อจากนี้ไป จะประกอบด้วย ๖ ยุทธศาสตร์ ได้แก่

(๑) ยุทธศาสตร์ด้านความมั่งคง

(๒) ยุทธศาสตร์ด้านการพัฒนาการสร้างความสามารถในการแข่งขัน

(๓) ยุทธศาสตร์การพัฒนาและเสริมสร้างศักยภาพคน

(๔) ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม

(๕) ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม

(๖) ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ

โดยมีสาระสำคัญของแต่ละยุทธศาสตร์ สรุปได้ ดังนี้

**๑. ยุทธศาสตร์ด้านความมั่นคง** มีเป้าหมายทั้งในการสร้างเสถียรภาพในประเทศและช่วยลดและป้องกันภัยคุกคามจากภายนอก รวมทั้งสร้างความเชื่อมั่นในกลุ่มประเทศอาเซียนและประชาคมโลกที่มีต่อประเทศไทย กรอบแนวทางที่ต้องให้ความสำคัญ อาทิ

(๑) การเสริมสร้างความมั่นคงของสถาบันหลักและการปกครองระบอบประชาธิปไตยอันมีพระมหากษัตริย์ทรงเป็นประมุข

(๒) การรักษาความมั่นคงภายในและความมั่นคงทางการเมือง ขจัดคอร์รัปชั่นสร้างความเชื่อมั่นในกระบวนการยุติธรรม

(๓) การรักษาความมั่นคงภายในและความสงบเรียบร้อยภายใน ตลอดจนการบริหารจัดการความมั่นคงชายแดนและชายฝั่งทะเล

(๔) การพัฒนาระบบ กลไก มาตรการและความร่วมมือระหว่างประเทศทุกระดับ และรักษาดุลยภาพความสัมพันธ์กับประเทศมหาอำนาจ เพื่อป้องกันและแก้ไขปัญหาความมั่นคงรูปแบบใหม่

(๕) การพัฒนาเสริมสร้างศักยภาพการผนึกกำลังป้องกันประเทศ การรักษาความสงบเรียบร้อยภายในประเทศสร้างความร่วมมือกับประเทศเพื่อนบ้านและมิตรประเทศ

(๖) การพัฒนาระบบการเตรียมพร้อมแห่งชาติและระบบบริหารจัดการภัยพิบัติ รักษาความมั่งคงของฐานทรัพยากรธรรมชาติ สิ่งแวดล้อม

(๗) การปรับกระบวนการทำงานของกลไกที่เกี่ยวข้องจากแนวดิ่งสู่แนวระนาบมากขึ้น

**๒. ยุทธศาสตร์ด้านการสร้างความสามารถในการแข่งขัน**

เพื่อให้ประเทศไทยสามารถพัฒนาไปสู่การเป็นประเทศพัฒนาแล้ว ซึ่งจำเป็นต้องยกระดับผลิตภาพการผลิตและการใช้นวัตกรรมในการเพิ่มความสามารถในการแข่งขันและการพัฒนาอย่างยั่งยืนทั้งใน สาขาอุตสาหกรรม เกษตรและบริการ การสร้างความมั่นคงและปลอดภัยด้านอาหาร การเพิ่มขีดความสามารถทางการค้าและการเป็นผู้ประกอบการ รวมทั้งการพัฒนาฐานเศรษฐกิจแห่งอนาคต ทั้งนี้ภายใต้กรอบการปฏิรูปและพัฒนาปัจจัยเชิงยุทธศาสตร์ทุกด้าน อันได้แก่โครงสร้างพื้นฐานและระบบโลจิสติกส์ วิทยาศาสตร์ เทคโนโลยีและนวัตกรรม การพัฒนาทุนมนุษย์ และการบริหารจัดการทั้งในภาครัฐและภาคธุรกิจเอกชน กรอบแนวทางที่ต้องให้ความสำคัญ อาทิ

(๑) การพัฒนาสมรรถนะทางเศรษฐกิจ ได้แก่การรักษาเสถียรภาพเศรษฐกิจและสร้างความเชื่อมั่น การส่งเสริมการค้าและการลงทุนที่อยู่บนการแข่งขันที่เป็นธรรมและรับผิดชอบต่อสังคมตลอดจนการพัฒนาประเทศสู่ความเป็นชาติการค้าให้ได้ประโยชน์จากห่วงโซ่มูลค่าในภูมิภาค และเป็นการยกระดับไปสู่ส่วนบนห่วงโซ่มูลค่ามากขึ้น

(๒) การพัฒนาภาคการผลิตและบริการ บนฐานของการพัฒนานวัตกรรมและมีความเป็นมิตรต่อสิ่งแวดล้อม โดยมีการใช้ดิจิทัลและการค้าที่เข้มขันเพื่อสร้างมูลค้าเพิ่มและขยายกิจกรรมการผลิตและบริการ โดยมุ่งสู่ความเป็นเลิศในระดับและในระดับภูมิภาคในอุตสาหกรรมหลายสาขา และในภาคบริการที่หลากหลายตามรูปแบบการดำเนินชีวิตและการดำเนินธุรกิจที่เปลี่ยนไป รวมทั้งเป็นแหล่งอาหารคุณภาพสะอาดและปลอดภัยของโลก

(๓) ภาคเกษตร โดยเสริมสร้างฐานการผลิตให้เข้มแข็งและยั่งยืน เพิ่มขีดความสามารถในการแข่งขันของภาคเกษตรกรรายย่อยให้ปรับไปสู่การทำการเกษตรยั่งยืนที่เป็นมิตรกันสิ่งแวดล้อมและรวมกลุ่มเกษตรกรในการพัฒนาอาชีพที่เข้มแข็ง และการพัฒนาสินค้าเกษตรที่มีศักยภาพและอาหารคุณภาพ สะอาด และปลอดภัย

- ภาคอุตสาหกรรม โดยพัฒนาอุตสาหกรรมศักยภาพ ยกระดับการพัฒนาอุตสาหกรรมปัจจุบันที่มีศักยภาพสูง และพัฒนาอุตสาหกรรมอนาคตที่มีศักยภาพ โดยการใช้ดิจิทัลและการค้ามาเพิ่มมูลค่าและยกระดับห่วงโซ่มูลค่าในระดับสูงขึ้น

- ภาคบริการ โดยขยายฐานการบริการให้มีความหลากหลาย มีความเป็นเลิศและเป็นมิตรต่อสิ่งแวดล้อม โดยการยกระดับบริการที่เป็นฐานรายได้เดิม เช่น การท่องเที่ยว และพัฒนาให้ประเทศไทยเป็นศูนย์กลางการให้บริการสุขภาพ ธุรกิจบริการด้านการเงินและธุรกิจบริการที่มีศักยภาพอื่นๆ เป็นต้น

(๔) การพัฒนาผู้ประกอบการและเศรษฐกิจชุมชน พัฒนาทักษะผู้ประกอบการ ยกระดับผลิตภาพแรงงานและพัฒนาวิสาหกิจขนาดกลางและขาดย่อม (SMEs) สู่สากลและพัฒนาวิสาหากิจชุมชนและสถาบันเกษตรกร

(๕) การพัฒนาพื้นที่เศรษฐกิจพิเศษและเมืองพัฒนาเขตเศรษฐกิจพิเศษชายแดน และพัฒนาระบบเมืองศูนย์กลางความเจริญ จัดระบบผังเมืองที่มีประสิทธิภาพและมีส่วนร่วม มีการจัดการสิ่งแวดล้อมเมือง และโครงสร้างฐานทางสังคมและเศรษฐกิจที่สอดคล้องกับศักยภาพ

(๖) การลงทุนพัฒนาโครงการสร้างพื้นฐาน ในด้านการขนส่ง ด้านพลังงาน ระบบเทคโนโลยีสารสนเทศและการสื่อสารและการวิจัยและพัฒนา

(๗) การเชื่อมโยงกับภูมิภาคและเศรษฐกิจโลกสร้างความเป็นสร้างความเป็นหุ้นส่วนการพัฒนานาประเทศ ส่งเสริมความร่วมมือกับนานาชาติในการสร้างมั่นคงด้านต่างๆ เพิ่มบทบาทของไทยในองค์กรระหว่างประเทศ รวมถึงสร้างองค์ความรู้ด้านการต่างประเทศ

**๓. ยุทธศาสตร์การพัฒนาและเสริมศักยภาพคน**

เพื่อพัฒนาคนและสังคมไทยให้เป็นรากฐานที่แข็งแกร่งของประเทศมีความพร้อมทางกายใจ สติปัญญา มีความเป็นสากล มีทักษะการคิดวิเคราะห์อย่างมีเหตุผล มีระเบียบ เคารพกฎหมาย มีคุณธรรมจริยธรรม รู้คุณค่าความเป็นไทย มีครอบครัวที่มั่นคง กรอบแนวทางที่ต้องให้ความสำคัญ อาทิ

(๑) การพัฒนาศักยภาพคนตลอดช่วงชีวิตให้สนับสนุนการเจริญเติบโตของประเทศ

(๒) การยกระดับคุณภาพการศึกษาและการเรียนรู้ให้มีคุณภาพ เท่าเทียม และทั่วถึง

(๓) การปลูกฝังระเบียบวินัย คุณธรรม จริยธรรมค่านิยมที่พึงประสงค์

(๔) การสร้างเสริมให้คนมีสุขภาวะที่ดี

(๕) การสร้างความอยู่ดีมีสุขของครอบครัวไทยเสริมสร้างบทบาทของสถาบันครอบครัวในการบ่มเพาะจิตใจให้เข้มแข็ง

**๔. ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม**

เพื่อเร่งกระจายโอกาสการพัฒนาและสร้างความมั่นคงให้ทั่วถึง ลดความเหลื่อมล้ำไปสู่สังคมที่เสมอภาคและเป็นธรรม กรอบแนวทางที่ต้องให้ความสำคัญ อาทิ

(๑) การสร้างความมั่นคงและการลดความเหลื่อมล้ำทางเศรษฐกิจและสังคม

(๒) การพัฒนาระบบบริการและระบบบริการจัดสุขภาพ

(๓) การสร้างสภาพแวดล้อมและนวัตกรรมที่เอื้อต่อการดำรงชีวิตในสังคมสูงวัย

(๔) การสร้างความเข้มแข็งของสถาบันทางสังคมทุนทางวัฒนธรรมและความเข้มแข็งของชุมชน

(๕) การพัฒนาการสื่อสารมวลชนให้เป็นกลไกในการสนับสนุนการพัฒนา

**๕. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม**

เพื่อเร่งอนุรักษ์ฟื้นฟูและสร้างความมั่นคงของฐานทรัพยากรธรรมชาติ และมีความมั่นคงด้านน้ำ รวมทั้งมีความสามารถในการป้องกันผลกระทบและปรับตัวต่อการเปลี่ยนแปลงสภาพภูมิอากาศและภัยพิบัติธรรมชาติ และพัฒนามุ่งสู่การเป็นสังคมสีเขียว กรอบแนวทางที่ต้องให้ความสำคัญ อาทิ

(๑) การจัดระบบอนุรักษ์ ฟื้นฟูและป้องกันการทำลายทรัพยากรธรรมชาติ

(๒) การวางระบบบริหารจัดการน้ำให้มีประสิทธิภาพทั้ง ๒๕ ลุ่มน้ำ เน้นการปรับระบบการบริหารจัดการอุทกภัยอย่างบูรณาการ

(๓) การพัฒนาและใช้พลังงานที่เป็นมิตรกับสิ่งแวดล้อม

(๔) การพัฒนาเมืองอุตสาหกรรมเชิงนิเวศและเมืองที่เป็นมิตรกับสิ่งแวดล้อม

(๕) การร่วมลดปัญหาโลกร้อนและปรับตัวให้พร้อมกับการเปลี่ยนแปลงสภาพภูมิอากาศ

(๖) การใช้เครื่องมือทางเศรษฐศาสตร์และนโยบายการคลังเพื่อสิ่งแวดล้อม

(7) การพัฒนาระบบการให้บริการประชาชนของหน่วยงานภาครัฐ

(๘) การปรับปรุงการบริหารจัดการรายได้และรายจ่ายของภาครัฐ

**๖. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ**

เพื่อให้หน่วยงานภาครัฐมีขนาดที่เหมาะสมกับบทบาทภารกิจ มีสมรรถนะสูง มีประสิทธิภาพและประสิทธิผลกระจายบทบาทภารกิจไปสู่ท้องถิ่นอย่างเหมาะสม มีธรรมาภิบาลกรอบแนวทางที่ต้องให้ความสำคัญ อาทิ

(๑) การปรับปรุงโครงสร้าง บทบาท ภารกิจของหน่วยงานภาครัฐ ให้มีขนาดที่เหมาะสม

(๒) การวางระบบบริหารราชการแบบบูรณาการ

(๓) การพัฒนาระบบบริหารจัดการกำลังคนและพัฒนาบุคลาภาครัฐ

(๔) การต่อต้านการทุจริตและประพฤติมิชอบ

(๕) การปรับปรุงกฎหมายและระเบียบต่างๆ ให้ทันสมัย เป็นธรรมและเป็นสากล

(๖) การพัฒนาระบบการให้บริหารประชาชนของหน่วยงานภาครัฐ

(๗) การปรับปรุงการบริหารจัดการรายได้และรายจ่ายของภาครัฐ

**ยุทธศาสตร์และนโยบายของคณะรักษาความสงบแห่งชาติ (คสช.) และรัฐบาล ประกอบด้วย**

**๑). ยุทธศาสตร์หลัก**

๑.๑) ยุทธศาสตร์การสร้างความเป็นธรรมในสังคม

๑.๒) ยุทธศาสตร์พัฒนาสู่สังคมแห่งการเรียนรู้ตลอดชีวิตอย่างยั่งยืน

๑.๓) ยุทธศาสตร์ความเข้มแข็งภาคการเกษตร ความมั่นคงของอาหารและพลังงาน

๑.๔) ยุทธศาสตร์การปรับโครงสร้างเศรษฐกิจสู่การเติบโตอย่างมีคุณภาพและยั่งยืน

๑.๕) ยุทธศาสตร์การสร้างความเชื่อมโยงกับประเทศในภูมิภาคเพื่อความมั่นคงเศรษฐกิจให้เกิดและสังคม

๑.๖) ยุทธศาสตร์การจัดการทรัพยากรธรรมชาติและสิ่งแวดล้อมอย่างยั่งยืน

๑.๗) ยุทธศาสตร์ในการปรับปรุง เปลี่ยนแปลงโครงสร้างการบริหารของรัฐวิสาหกิจให้เกิดประโยชน์กับประชาชน ในการใช้บริการอย่างแท้จริง

๑.๘) ยุทธศาสตร์ในเรื่องการปรับปรุงระบบโทรคมนาคม เทคโนโลยีของชาติให้เกิดความมั่นคงและยั่งยืน ในอนาคตให้ทัดเทียมอาเซียน และประชาคมโลก

๑.๙) ยุทธศาสตร์ในการป้องกันและปราบปรามการทุจริต คอรัปชั่นอย่างยั่งยืน

**๒.) การจัดทำงบประมาณในลักษณะบูรณาการเชิงยุทธศาสตร์ ที่สอดคล้องตามกรอบยุทธศาสตร์ชาติ**

กำหนดประเด็นที่ดำเนินการ ๑๗ เรื่อง ประกอบด้วย

๒.๑) การสร้างความปรองดองและสมานฉันท์

๒.๒) การขับเคลื่อนการแก้ไขปัญหาจังหวัดชายแดนภาคใต้

๒.๓) การจัดการปัญหาแรงงานต่างด้าวและการค้ามนุษย์

๒.๔) การป้องกัน ปราบปราม และบำบัดรักษาผู้ติดยาเสพติด

๒.๕) การจัดการปัญหาที่ดินทำกิน

๒.๖) การสร้างรายได้จากการท่องเที่ยวและบริการ

๒.๗) การพัฒนาอุตสาหกรรมศักยภาพ

๒.๘) การพัฒนาเศรษฐกิจดิจิทัล

๒.๙) การพัฒนาเศรษฐกิจฐานรากและวิสาหกิจขนาดกลางและขนาดย่อม

๒.๑๐) การพัฒนาพื้นทีเศรษฐกิจพิเศษ

๒.๑๑) การพัฒนาโครงสร้างพื้นฐานและระบบโลจิสติกส์

๒.๑๒) การส่งเสริมการวิจัยและพัฒนา

๒.๑๓) การพัฒนาศักยภาพคนตามช่วงวัย

๒.๑๔) การบริหารจัดการทรัพยากรน้ำ

๒.๑๕) การพัฒนาและเพิ่มประสิทธิภาพการใช้พลังงานที่เป็นมิตรกับสิ่งแวดล้อม

๒.๑๖) การบริหารจัดการขยะและของเสียอันตราย

๒.๑๗) การป้องกัน ปราบปรามการทุจริตและประพฤติมิชอบ

**๒) แผนพัฒนาเศรษฐกิจและสังคมแห่งชาติ ฉบับที่ ๑๒**

คณะรัฐมนตรี ได้มีมติเมื่อวันที่ ๒๒ ธันวาคม พ.ศ.๒๕๕๘ เห็นชอบทิศทางและกรอบยุทธศาสตร์ของแผนพัฒนา ฉบับที่ ๑๒ (พ.ศ.๒๕๖๐-๒๕๖๔) ตามที่สำนักงานฯ เสนอโดยมีความเห็นเพิ่มเติมว่าแผน พัฒนาฯ ฉบับที่ ๑๒ ต้องมีความสอดคล้องกับยุทธศาสตร์ชาติ ๒๐ ปี และมีการแปลงยุทธศาสตร์ชาติดังกล่าวเป็นแผนงาน/โครงการในช่วง ๕ ปี โดยระบุแผนปฏิบัติการและกำหนดตัวชี้วัดความสำเร็จที่เป็นรูปธรรม รวมทั้งให้มีการประเมินผลของการดำเนินงานทุกกรอบ ๑ ปี และ ๕ ปี ดังนั้น การพัฒนาประเทศในระยะแผนพัฒนาฯ ฉบับที่ ๑๒ จึงกำหนดยุทธศาสตร์ วัตถุประสงค์ เป้าหมายและตัวชี้วัด และแนวทางการพัฒนาได้ ดังนี้

**ยุทธศาสตร์ที่ ๑ การเสริมสร้างและพัฒนาศักยภาพทุนมนุษย์**

**1. วัตถุประสงค์**

๑.๑ เพื่อปรับเปลี่ยนให้คนในสังคมไทยมีค่านิยมตามบรรทัดฐานที่ดีทางสังคม

๑.๒ เพื่อเตรียมคนในสังคมไทยให้มีทักษะในการดำรงชีวิตสำหรับโลกศตวรรษที่ ๒๑

๑.๓ เพื่อส่งเสริมให้คนไทยมีสุขภาวะที่ดีตลอดช่วงชีวิต

๑.๔ เพื่อเสริมสร้างสถาบันทางสังคมให้มีความเข้มแข็งเอื้อต่อการพัฒนาคนและประเทศ

**2. เป้าหมายและตัวชี้วัด**

**๒.๑ เป้าหมายการพัฒนา**

๒.๑.๑ คนไทยส่วนใหญ่มีทัศนคติและพฤติกรรมตามบรรทัดฐานที่ดีของสังคมเพิ่มขึ้น

๒.๑.๒ คนในสังคมไทยทุกช่วงวัยมีทักษะ ความรู้ และความสามารถเพิ่มขึ้น

๒.๑.๓ คนไทยได้รับการศึกษาที่มีคุณภาพสูงตามมาตรฐานสากล และสามารถเรียนรู้ด้วยตนเองอย่างต่อเนื่อง

๒.๑.๔ คนไทยมีสุขภาวะที่ดีขึ้น

๒.๑.๕ สถาบันทางสังคมมีความเข้มแข็งและมีส่วนร่วมในการพัฒนาประเทศเพิ่มขึ้นโดยเฉพาะสถาบันครอบครัว สถาบันการศึกษา สถาบันทางศาสนา ชุมชน สื่อมวลชน และภาคเอกชน

**๒.๒ ตัวชี้วัด**

**เป้าหมายที่ ๑ คนไทยส่วนใหญ่มีทัศนคติและพฤติกรรมตามบรรทัดฐานที่ดีของสังคม**

ตัวชี้วัด ๑.๑ ประชากรอายุ ๑๓ ปีขึ้นไปมีกิจกรรมการปฏิบัติตนที่สะท้อนการมีคุณธรรม

จริยธรรมเพิ่มขึ้น

ตัวชี้วัด ๑.๒ คดีอาญามีสัดส่วนลดลง

**เป้าหมายที่ ๒ คนในสังคมไทยทุกช่วงวัยมีทักษะ ความรู้ และความสามารถเพิ่มขึ้น**

๒.๑ เด็กปฐมวัยมีพัฒนาการเต็มตามศักยภาพ

ตัวชี้วัด ๑ เด็กมีพัฒนาการสมวัยไม่น้อยกว่าร้อยละ ๘๕

๒.๒ เด็กวัยเรียนและวัยรุ่นมีสติปัญญาและความฉลาดทางอารมณ์เพิ่มขึ้น

ตัวชี้วัด ๒ คะแนน IQ เฉลี่ยไม่ต่ำกว่าเกณฑ์มาตรฐาน

ตัวชี้วัด ๓ เด็กร้อยละ ๗๐ มีคะแนน EQ ไม่ต่ำกว่าเกณฑ์มาตรฐาน

๒.๓ วัยแรงงานมีความรู้และทักษะเป็นไปตามความต้องการของตลาดงานและมีทักษะทางการเงินเหมาะสมกับสภาพแวดล้อมทางเศรษฐกิจ

ตัวชี้วัด ๔ ผู้เรียนในระบบทวิภาคีเพิ่มขึ้นเฉลี่ยร้อยละ ๓๐ ต่อปี

ตัวชี้วัด ๕ ผู้ที่ได้รับการรับรองคุณวุฒิวิชาชีพและผู้ผ่านการทดสอบมาตรฐานฝีมือแรงงานแห่งชาติเพิ่มขึ้น

ตัวชี้วัด ๖ การออมส่วนบุคคลต่อรายได้พึงจับจ่ายใช้สอยเพิ่มขึ้น

๒.๔ ผู้สูงอายุวัยต้นมีงานทำและรายได้ที่เหมาะสมกับศักยภาพของผู้สูงอายุ

ตัวชี้วัด ๗ การมีงานทำของผู้สูงอายุ (อายุ ๖๐ – ๖๙ ปี) เพิ่มขึ้น

**เป้าหมายที่ ๓ คนไทยมีการศึกษาที่มีคุณภาพตามมาตรฐานสากลและมีความสามารถ**

เรียนรู้ด้วยตนเองอย่างต่อเนื่อง

ตัวชี้วัด ๓.๑ ผลคะแนนสอบ PISA ในแต่ละวิชาไม่ต่ำกว่า ๕๐๐

ตัวชี้วัด ๓.๒ การใช้อินเทอร์เน็ตเพื่อการอ่านหาความรู้เพิ่มขึ้น

ตัวชี้วัด ๓.๓ การอ่านของคนไทยเพิ่มขึ้นเป็นร้อยละ ๘๕

ตัวชี้วัด ๓.๔ แรงงานที่ขอเทียบโอนประสบการณ์และความรู้เพื่อขอรับวุฒิ ปวช. และ ปวส.

เพิ่มขึ้นเฉลี่ยร้อยละ ๒๐ ต่อปี

**เป้าหมายที่ ๔ คนไทยมีสุขภาวะที่ดีขึ้น**

ตัวชี้วัด ๔.๑ ประชากรอายุ ๑๕ – ๗๙ ปีมีภาวะน้ำหนักเกินลดลง

ตัวชี้วัด ๔.๒ การตายจากอุบัติเหตุทางถนนต่ำกว่า ๑๘ คน ต่อประชากรแสนคน

ตัวชี้วัด ๔.๓ ประชาชนเล่นกีฬาและเข้าร่วมกิจกรรมนันทนาการเพิ่มขึ้น

ตัวชี้วัด ๔.๔ อัตราการฆ่าตัวตายสำเร็จต่อประชากรแสนคนลดลง

ตัวชี้วัด ๔.๕ การคลอดในผู้หญิงกลุ่มอายุ ๑๕ – ๑๙ ปี ลดลง

ตัวชี้วัด ๔.๖ รายจ่ายสุขภาพทั้งหมดไม่เกินร้อยละ ๕ ของผลิตภัณฑ์มวลรวมในประเทศ

ตัวชี้วัด ๔.๗ ผู้สูงอายุที่อาศัยในบ้านที่มีสภาพแวดล้อมที่เหมาะสมเป็นร้อยละ ๒๐

**เป้าหมายที่ ๕ สถาบันทางสังคมมีความเข้มแข็งและมีส่วนร่วมในการพัฒนาประเทศ**

**เพิ่มขึ้นโดยเฉพาะสถาบันครอบครัว สถาบันการศึกษา สถาบันทางศาสนา ชุมชน สื่อมวลชน และภาคเอกชน**

ตัวชี้วัด ๕.๑ ดัชนีครอบครัวอบอุ่นอยู่ในระดับดีขึ้น

ตัวชี้วัด ๕.๒ ประชากรอายุ ๑๓ ปีขึ้นไปมีการปฏิบัติตามหลักค าสอนทางศาสนาเพิ่มขึ้น

ตัวชี้วัด ๕.๓ ธุรกิจที่เป็นวิสาหกิจเพื่อสังคมเพิ่มขึ้น

**ยุทธศาสตร์ที่ ๒ การสร้างความเป็นธรรมและลดความเหลื่อมล้ำในสังคม**

**๑. วัตถุประสงค์**

๑.๑ เพื่อขยายโอกาสทางเศรษฐกิจและสังคมให้แก่กลุ่มประชากรร้อยละ ๔๐ ที่มีรายได้ต่ำสุด

๑.๒ เพื่อให้คนไทยทุกคนเข้าถึงบริการทางสังคมที่มีคุณภาพได้อย่างทั่วถึง

๑.๓ เพื่อสร้างความเข้มแข็งให้ชุมชน

**๒. เป้าหมายและตัวชี้วัด**

**เป้าหมายที่ ๑ ลดปัญหาความเหลื่อมล้ำด้านรายได้ของกลุ่มคนที่มีฐานะทางเศรษฐกิจสังคม**

**ที่แตกต่างกัน และแก้ไขปัญหาความยากจน**

ตัวชี้วัด ๑.๑ รายได้เฉลี่ยต่อหัวของกลุ่มประชากรร้อยละ ๔๐ ที่มีรายได้ต่ำสุด เพิ่มขึ้นไม่ต่ำกว่าร้อยละ ๑๕ ต่อปี

ตัวชี้วัด ๑.๒ ค่าสัมประสิทธิ์ความไม่เสมอภาค (Gini Coefficient) ด้านรายได้ลดลงเหลือ ๐.๔๑

เมื่อสิ้นสุดแผนพัฒนาฯ ฉบับที่ ๑๒

ตัวชี้วัด ๑.๓ การถือครองสินทรัพย์ทางการเงินของกลุ่มประชากรร้อยละ ๔๐ ที่มีรายได้ต่ำสุดเพิ่มขึ้น

ตัวชี้วัด ๑.๔ สัดส่วนประชากรที่อยู่ใต้เส้นความยากจนลดลงเหลือร้อยละ ๖.๕ ณ สิ้นแผนพัฒนาฯ

ตัวชี้วัด ๑.๕ สัดส่วนหนี้สินต่อรายได้ทั้งหมดของครัวเรือนของกลุ่มครัวเรือนที่ยากจนที่สุดลดลง

**เป้าหมายที่ ๒ เพิ่มโอกาสการเข้าถึงบริการพื้นฐานทางสังคมของภาครัฐ**

ตัวชี้วัด ๒.๑ อัตราการเข้าเรียนสุทธิ (ที่ปรับปรุง) ในระดับการศึกษาขั้นพื้นฐานเท่ากับร้อยละ ๙๐

โดยไม่มีความแตกต่างระหว่างกลุ่มนักเรียน/นักศึกษาที่ครอบครัวมีฐานะทางเศรษฐกิจสังคมและระหว่างพื้นที่

ตัวชี้วัด ๒.๒ สัดส่วนนักเรียนที่มีผลสัมฤทธิ์ทางการศึกษาทุกระดับชั้นผ่านเกณฑ์คะแนนร้อยละ ๕๐ มีจำนวนเพิ่มขึ้น และความแตกต่างของคะแนนผลสัมฤทธิ์ระหว่างพื้นที่และภูมิภาคลดลง

ตัวชี้วัด ๒.๓ สัดส่วนแรงงานนอกระบบที่อยู่ภายใต้ประกันสังคม (ผู้ประกันตนตามมาตรา ๔๐) และที่เข้าร่วมกองทุนการออมแห่งชาติต่อกำลังแรงงานเพิ่มขึ้น

ตัวชี้วัด ๒.๔ ความแตกต่างของสัดส่วนบุคลากรทางการแพทย์ต่อประชากรระหว่างพื้นที่ลดลง

ตัวชี้วัด ๒.๕ การเข้าถึงกระบวนการยุติธรรมของกลุ่มประชากรที่มีฐานะยากจนเพิ่มขึ้น

**เป้าหมายที่ ๓ เพิ่มศักยภาพชุมชนและเศรษฐกิจฐานรากให้มีความเข้มแข็ง เพื่อให้ชุมชนพึ่งพาตนเองและได้รับส่วนแบ่งผลประโยชน์ทางเศรษฐกิจมากขึ้น**

ตัวชี้วัด ๓.๑ สัดส่วนครัวเรือนที่เข้าถึงแหล่งเงินทุนเพิ่มขึ้น

ตัวชี้วัด ๓.๒ ดัชนีชุมชนเข้มแข็งเพิ่มขึ้นในทุกภาค

ตัวชี้วัด ๓.๓ มูลค่าสินค้าชุมชนเพิ่มขึ้น

**ยุทธศาสตร์ที่ ๓ การสร้างความเข้มแข็งทางเศรษฐกิจและแข่งขันได้อย่างยั่งยืน**

**๑. วัตถุประสงค์**

**๑.๑ สร้างความเข็มแข็งให้เศรษฐกิจขยายตัวอย่างมีเสถียรภาพและยั่งยืน** ดังนี้

๑.๑.๑ เพื่อสร้างความเข้มแข็งของแรงขับเคลื่อนทางเศรษฐกิจให้สนับสนุนเป้าหมายการเพิ่มรายได้ ต่อหัว

๑.๑.๒ เพื่อเพิ่มศักยภาพของฐานการผลิตและฐานรายได้เดิมและสร้างฐานการผลิตและรายได้ใหม่

๑.๑.๓ เพื่อสนับสนุนการกระจายการขยายตัวของกิจกรรมทางเศรษฐกิจและการแบ่งปันผลประโยชน์อย่างเป็นธรรม และสนับสนุนเศรษฐกิจที่เป็นมิตรกับสิ่งแวดล้อม

๑.๑.๔ เพื่อรักษาเสถียรภาพทางเศรษฐกิจ สร้างความเข้มแข็งและรักษาวินัยทางการเงิน

การคลัง และพัฒนาเครื่องมือทางการเงินที่สนับสนุนการระดมทุนที่มีประสิทธิภาพ

**๑.๒ สร้างความเข้มแข็งให้กับเศรษฐกิจรายสาขา** เพื่อยกระดับขีดความสามารถในการแข่งขัน

ของภาคเกษตร อุตสาหกรรม บริการ และการค้าการลงทุน ดังนี้

๑.๒.๑ เพื่อส่งเสริมการพัฒนานวัตกรรมในการสร้างมูลค่าและเพิ่มประสิทธิภาพการผลิตของสินค้าและบริการ

๑.๒.๒ เพื่อส่งเสริมและพัฒนาเศรษฐกิจชีวภาพให้เป็นฐานรายได้ใหม่ที่สำคัญ พัฒนาระบบการบริหารจัดการความเสี่ยงและมีการปรับตัวให้พร้อมรับการเปลี่ยนแปลงของสภาพภูมิอากาศเพื่อให้ฐานการผลิตภาคเกษตรและรายได้เกษตรกรมีความมั่นคง

๑.๒.๓ เพื่อเร่งผลักดันให้สินค้าเกษตรและอาหารของไทยมีความโดดเด่นในด้านคุณภาพมาตรฐานและความปลอดภัยในตลาดโลก

๑.๒.๔ เพื่อเพิ่มศักยภาพของอุตสาหกรรมสำคัญเดิมให้สามารถต่อยอดสู่อุตสาหกรรมแห่งอนาคตที่ใช้เทคโนโลยีสมัยใหม่อย่างเข้มข้น และสร้างรากฐานการพัฒนาอุตสาหกรรมใหม่บนฐานของความเป็นมิตรต่อสิ่งแวดล้อม

๑.๒.๕ เพื่อเพิ่มศักยภาพของฐานบริการเดิมและขยายฐานบริการใหม่ในการปรับตัวสู่เศรษฐกิจฐานบริการที่เข้มแข็งขึ้น รวมทั้งพัฒนาอุตสาหกรรมท่องเที่ยวให้เติบโตอย่างสมดุลและยั่งยืน

๑.๒.๖ เพื่อพัฒนาปัจจัยสนับสนุนและอานวยความสะดวกทางการค้าและการลงทุนให้สนับสนุนการเพิ่มขีดความสามารถในการแข่งขันของผู้ประกอบการไทย รวมทั้งพัฒนาสังคมผู้ประกอบการ

๑.๒.๗ เพื่อพัฒนาระบบการเงินของประเทศให้สนับสนุนการเพิ่มขีดความสามารถในการแข่งขันของภาคการผลิตและบริการ การค้า และการลงทุน

๑.๒.๘ เพื่อสร้างความเข้มแข็งขององค์กรการเงินฐานรากและระบบสหกรณ์ให้สนับสนุนบริการทางการเงินในระดับฐานรากและเกษตรกรรายย่อย

**๒. เป้าหมายและตัวชี้วัด**

**๒.๑ เศรษฐกิจขยายตัวอย่างมีเสถียรภาพและยั่งยืน**

**เป้าหมายที่ ๑** เศรษฐกิจเติบโตได้ตามศักยภาพ ประชาชนมีความเป็นอยู่และคุณภาพชีวิตที่ดีขึ้น

ตัวชี้วัด ๑.๑ อัตราการขยายตัวทางเศรษฐกิจเฉลี่ยในช่วงแผนพัฒนาฯ ฉบับที่ ๑๒ ไม่ต่ำกว่า

ร้อยละ ๕

ตัวชี้วัด ๑.๒ รายได้ต่อหัวไม่ต่ำกว่า ๘,๒๐๐ ดอลลาร์ สรอ. ณ สิ้นแผนพัฒนาฯ ฉบับที่ ๑๒

(ปี ๒๕๖๔) และรายได้สุทธิของรัฐบาลต่อมูลค่าผลิตภัณฑ์มวลรวมในประเทศไม่ต่ำกว่าร้อยละ ๑๙.๐

**เป้าหมายที่ ๒** การลงทุนภาครัฐและเอกชนขยายตัวอย่างต่อเนื่อง

ตัวชี้วัด ๒.๑ อัตราการขยายตัวของการลงทุนภาครัฐไม่ต่ำกว่าร้อยละ ๑๐ ต่อปี

ตัวชี้วัด ๒.๒ อัตราการขยายตัวของการลงทุนภาคเอกชนไม่ต่ำกว่าร้อยละ ๗.๕ ต่อปี

**เป้าหมายที่ ๓** พัฒนาภาคส่งออกให้ขยายตัวและเป็นกลไกสำคัญในการขับเคลื่อนเศรษฐกิจไทย

ตัวชี้วัด ๓.๑ อัตราการขยายตัวของมูลค่าการส่งออกเฉลี่ยไม่ต่ำกว่าร้อยละ ๔.๐

**เป้าหมายที่ ๔** เพิ่มผลิตภาพการผลิตของประเทศ

ตัวชี้วัด ๔.๑ ผลิตภาพการผลิตของปัจจัยการผลิตไม่ต่ำกว่าร้อยละ ๒.๕ ต่อปี

ตัวชี้วัด ๔.๒ ผลิตภาพการผลิตของปัจจัยแรงงานไม่ต่ำกว่าร้อยละ ๒.๕ ต่อปี

**เป้าหมายที่ ๕** รักษาเสถียรภาพของการขยายตัวทางเศรษฐกิจ

ตัวชี้วัด ๕.๑ อัตราเงินเฟูอระยะปานกลางอยู่ที่ร้อยละ ๒.๕ ± ๑.๕

ตัวชี้วัด ๕.๒ หนี้สาธารณะคงค้าง ณ สิ้นแผนพัฒนาฯ ฉบับที่ ๑๒ ไม่เกินร้อยละ ๕๕ ของผลิตภัณฑ์มวลรวมในประเทศ

ตัวชี้วัด ๕.๓ ดุลบัญชีเดินสะพัดไม่เกินร้อยละ ๒ ต่อผลิตภัณฑ์มวลรวมในประเทศ

**เป้าหมายที่ ๖** เพิ่มการลงทุนจากความร่วมมือภาครัฐและภาคเอกชนในการพัฒนาโครงสร้างพื้นฐานของประเทศ

ตัวชี้วัด ๖.๑ การลงทุนจากความร่วมมือภาครัฐและภาคเอกชนในการพัฒนาโครงการโครงสร้างพื้นฐานเฉลี่ยปีละ ๔๗,๐๐๐ ล้านบาท

**เป้าหมายที่ ๗** ประชาชนและผู้ประกอบการเข้าสู่ระบบภาษีมากขึ้น

ตัวชี้วัด ๗.๑ จานวนการยื่นแบบเพื่อชาระภาษีประชาชนและผู้ประกอบการที่เข้าข่ายต้องเสียภาษีเพิ่มขึ้น

**เป้าหมายที่ ๘** ประเทศไทยมีขีดความสามารถในการแข่งขันทางเศรษฐกิจสูงขึ้น

ตัวชี้วัด ๘.๑ อันดับความสามารถในการแข่งขันทางเศรษฐกิจของประเทศโดย IMD เลื่อนขึ้นไปอยู่ในกลุ่ม ๑ ใน ๒๕ ของประเทศแรกที่ได้รับการจัดอันดับทั้งหมด

**๒.๒ การสร้างความเข้มแข็งให้เศรษฐกิจรายสาขา**

**เป้าหมายที่ ๑** เศรษฐกิจรายสาขาเติบโตอย่างเข้มแข็งและเป็นฐานในการสร้างความเจริญเติบโตทางเศรษฐกิจของประเทศ

ตัวชี้วัด ๑.๑ อัตราการขยายตัวของภาคเกษตร อุตสาหกรรม และบริการ (นอกเหนือจากบริการภาครัฐ) ขยายตัวเฉลี่ยไม่ต่ำกว่าร้อยละ ๓, ๔.๕ และ ๖ ต่อปี ตามลาดับ

**เป้าหมายที่ ๒** เกษตรกรมีรายได้เงินสดสุทธิทางการเกษตรเพิ่มขึ้นและพื้นที่การทำเกษตรกรรมยั่งยืนเพิ่มขึ้นต่อเนื่อง

ตัวชี้วัด ๒.๑ รายได้เงินสดสุทธิทางการเกษตรเพิ่มขึ้นเป็น ๕๙,๔๖๐ บาทต่อครัวเรือนใน ปี ๒๕๖๔

ตัวชี้วัด ๒.๒ พื้นที่การทาเกษตรกรรมยั่งยืนเพิ่มขึ้นเป็น ๕,๐๐๐,๐๐๐ ไร่ ในปี ๒๕๖๔

**เป้าหมายที่ ๓** พัฒนาพื้นที่ไปสู่เมืองอุตสาหกรรมนิเวศ

ตัวชี้วัด ๓.๑ จำนวนพื้นที่ที่ได้รับการพัฒนาสู่เมืองอุตสาหกรรมนิเวศจำนวน ๑๕ พื้นที่

**เป้าหมายที่ ๔** ประเทศไทยมีรายได้จากการท่องเที่ยวเพิ่มขึ้นและมีขีดความสามารถในการแข่งขันด้านการท่องเที่ยวสูงขึ้น

ตัวชี้วัด ๔.๑ รายได้จากการท่องเที่ยวไม่ต่ำกว่า ๓ ล้านล้านบาท

ตัวชี้วัด ๔.๒ อันดับความสามารถในการแข่งขันด้านการท่องเที่ยว (The Travel & Tourism

Competitiveness Index: TTCI) ไม่ต่ำกว่าอันดับที่ ๓๐

**เป้าหมายที่ ๕** วิสาหกิจขนาดกลางและขนาดย่อมมีบทบาทต่อระบบเศรษฐกิจเพิ่มมากขึ้น

ตัวชี้วัด ๕.๑ สัดส่วนผลิตภัณฑ์มวลรวมในประเทศของวิสาหกิจขนาดกลางและขนาดย่อมต่อ

ผลิตภัณฑ์มวลรวมในประเทศทั้งประเทศเพิ่มขึ้นไม่น้อยกว่าร้อยละ ๔๕ เมื่อสิ้นสุดแผนพัฒนาฯ ฉบับที่ ๑๒

**เป้าหมายที่ ๖** เพิ่มประสิทธิภาพของภาคการเงินเพื่อให้เป็นกลไกสนับสนุนการพัฒนา

ทางเศรษฐกิจและสังคม

ตัวชี้วัด ๖.๑ อันดับขีดความสามารถในการแข่งขันในภาคการเงินปรับตัวดีขึ้น

ตัวชี้วัด ๖.๒ คะแนนทักษะทางการเงินของคนไทยเท่ากับคะแนนเฉลี่ยของโลก

ตัวชี้วัด ๖.๓ สัดส่วนการกู้เงินนอกระบบลดลง

ตัวชี้วัด ๖.๔ เพิ่มปริมาณการใช้บริการชาระเงินทางอิเล็กทรอนิกส์เป็น ๒๐๐ ครั้ง/ปี/คน

**ยุทธศาสตร์ที่ ๔ การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน**

**เป้าหมายที่ ๑ เพิ่มพื้นที่ป่าไม้และแก้ไขปัญหาการบุกรุกที่ดินของรัฐ**

**แนวทางการพัฒนา**

• อนุรักษ์ฟื้นฟูทรัพยากรป่าไม้

• ใช้ประโยชน์ความหลากหลายทางชีวภาพอย่างยั่งยืน

• พัฒนาระบบบริหารจัดการที่ดินและแก้ไขการบุกรุกที่ดินของรัฐ

• คุ้มครองทรัพยากรทางทะเลและชายฝั่ง

• วางแผนบริหารจัดการทรัพยากรแร่

**เป้าหมายที่ ๒ การใช้ประโยชน์ทรัพยากรน้ำในพื้นที่ ๒๕ ลุ่มน้ำของประเทศอย่างมั่งคงปลอดภัยและเท่าเทียม**

**แนวทางการพัฒนา**

• สนับสนุนให้มีแผนแม่บทการจัดการทรัพยากรน้ำแบบบูรณาการในระดับลุ่มน้ำทั้ง ๒๔

ลุ่มน้ำ

• ปรับปรุงประสิทธิภาพการบริหารจัดการทรัพยากรน้ำทั้งระบบ อย่างยั่งยืน

• สร้างความมั่นคงและเท่าเทียมด้านน้ำเพื่อการบริโภค อุปโภค และน้ำเพื่อสนับสนุนภาค การผลิต

**เป้าหมายที่ ๓ สร้างคุณภาพสิ่งแวดล้อมที่ดี ลดมลพิษและผลกระทบต่อสุขภาพของประชาชนและระบบนิเวศ**

**แนวทางการพัฒนา**

• เร่งรัดแก้ไขปัญหาการจัดการขยะ

• เพิ่มประสิทธิภาพการจัดการคุณภาพน้ำ และอากาศ

• พัฒนาโครงสร้างพื้นเมืองเพื่อรองรับการเติบโตที่เป็นมิตรกับสิ่งแวดล้อม

• ส่งเสริมการผลิตและการบริโภคที่เป็นมิตรกับสิ่งแวดล้อม

• พัฒนาระบบการบริหารจัดการและกลไกแก้ไขปัญหาความขัดแย้งด้านทรัพยากร ธรรมชาติ และสิ่งแวดล้อม อาทิ การประเมินสิ่งแวดล้อมระดับยุทธศาสตร์

**เป้าหมายที่ ๔ เพิ่มศักยภาพในการลดการปล่อยก๊าซเรียนกระจก และเพิ่มขีดความสามารถในการปรับตัวต่อการเปลี่ยนแปลงสภาพภูมิอากาศ**

**แนวทางการพัฒนา**

• ลดการปล่อยก๊าซเรือนกระจก แจกเพิ่มขีดความสามารถใน การปรับตัวต่อการเปลี่ยนแปลงสภาพภูมิอากาศ

• บริหารจัดการเพื่อลดความเสี่ยงด้านภัยพิบัติ

• การพัฒนาความร่วมมือด้านสิ่งแวดล้อมระหว่างประเทศ

**ยุทธศาสตร์ที่ ๕ ความมั่งคง**

**เป้าหมายที่ ๑ ปกป้องและเชิดชูสถาบันพระมหากษัตริย์ให้เป็นสถานหลักของประเทศตลอดไป**

**แนวทางการพัฒนา**

• จัดกิจกรรมเชิดชูสถาบันพระมหากษัตริย์

• เสริมสร้างความมั่นคงและป้องกันการล่วงละเมิดสถาบันหลักของชาติ

**เป้าหมายที่ ๒ ประเทศชาติมีความมั่นคงทุกมิติ และสังคมมีความสมานฉันเพิ่มขึ้น**

**แนวทางการพัฒนา**

• สร้างความรู้และความเข้าใจเกี่ยวกับความคิดเห็นที่แตกต่างบนพื้นฐานสิทธิและหน้าที่ตามระบอบประชาธิปไตย

**เป้าหมายที่ ๓ พื้นที่จังหวัดชายแดนใต้มีเศรษฐกิจดีขึ้นและประชาชนมีสันติสุขและปลอดภัย**

**แนวทางการพัฒนา**

• ขจัดความชัดแย้ง ลดความรุนแรง ตามแนวทาง “เข้าใจ เข้าถึง พัฒนา” พร้อมทั้งสร้างโอกาสในการพัฒนาเศรษฐกิจและสังคมในพื้นที่

**เป้าหมายที่ ๔ ประเทศไทยสามารถรับมือกับภัยคุกคามและมีความสัมพันธ์ระหว่างประเทศเพิ่มขึ้น**

**แนวทางการพัฒนา**

• พัฒนาศักยภาพและความพร้อมกำลังป้องกันประเทศและรักษาผลประโยชน์ของชาติ

• ดำเนินความสัมพันธ์กับต่างประเทศอย่างสมดุล

**เป้าหมายที่ ๕ ความเสี่ยงจากการก่อการร้าย ต่ำกว่าอันดับที่ ๒๐ และด้านไซเบอร์ต่ำกว่าอันดับที่ ๑๐ ของโลก**

**แนวทางการพัฒนา**

•พัฒนาระบบงานด้านการข่าวกรอง ควบคู่กับการพัฒนาแผนหลักนิยมที่เกี่ยวข้องให้มีประสิทธิภาพ

**เป้าหมายที่ ๖ สาธารณะภัยต่าง ๆ มีแนวโน้มลดลง**

**แนวทางการพัฒนา**

• พัฒนาระบบการแจ้งเตือน การป้องกัน การเผชิญเหตุ ในภาวะวิกฤติ

**ยุทธศาสตร์ที่ ๖ การเพิ่มประสิทธิภาพการบริหารจัดการในภาครัฐและธรรมาภิบาลในสังคมไทย**

**เป้าหมายที่ ๑ เพิ่มประสิทธิภาพ การบริหารจัดการภาครัฐ และประสิทธิภาพการประกอบธุรกิจให้อยู่ในอันดับสอบของอาเซียน**

**แนวทางการพัฒนา**

• ปรับปรุงโครงสร้างหน่วยงาน บทบาท ภารกิจ และคุณภาพบุคลากรภาครัฐ ให้มีความโปร่งใส ทันสมัย คล่อง มีขนาด ที่เหมาะสม เกิดความคุ้มค่า

• ปรับปรุงกระบวนการงบประมาณ และสร้างกลไกในการติดตามตรวจสอบการเงิน การคลัง ภาครัฐ เพื่อให้การจัดสรรและการใช้จ่ายมีประสิทธิภาพ

• เพิ่มประสิทธิภาพและยกระดับการให้บริการสาธารณะให้ได้มาตรฐานสากล

**เป้าหมายที่ ๒ เพิ่มจำนวนองค์กรปกครองส่วนท้องถิ่น ที่มีการบริหารจัดการที่ดี**

**แนวทางการพัฒนา**

• เร่งทบทวนการกระจายอำนาจการถ่ายโอนภารกิจเรื่องการศึกษาและสาธารณสุข

• พัฒนาความรู้ความสามารถของบุคลากร

• เพิ่มความคล่องตัวในการบริหารจัดการ และปรับปรุงระบบบริหารจัดการรายได้และเงินอุดหนุนของท้องถิ่น

**เป้าหมายที่ ๓ เพิ่มคะแนนดัชนีภาพลักษณ์คอร์รัปชั่นให้อยู่ สูงกว่าร้อยละ ๕๐**

**แนวทางการพัฒนา**

• ปลูกฝังให้คนไทยไม่โกง

• ป้องกันการทุจริต โดยอุดช่องกฎหมายในการต่อต้าน การทุจริต

• วางระบบและกระบวนการจัดการต่อกรณีทุจริตให้มีประสิทธิภาพ

**เป้าหมายที่ ๔ ลดข้อร้องเรียนของประชาชนที่ไม่ได้รับ การอำนวยความยุติธรรมอย่างเสมอภาคเป็นธรรม**

**แนวทางการพัฒนา**

• ปฏิรูปกฎหมายและกระบวนการยุติธรรมให้มีความทันสมัย เป็นธรรม และสอดคล้องกับข้อบังคับสากลหรือข้อตกลงระหว่างประเทศ

**ยุทธศาสตร์ที่ ๗ การพัฒนาโครงสร้างพื้นฐานและระบบโลจิสติกส์**

**เป้าหมายที่ ๑ การพัฒนาโครงสร้างพื้นที่และระบบ โลจิสติกส์ในภาพรวม**

**แนวทางการพัฒนา**

• พัฒนาระบบขนส่งทางราง ขนส่งสาธารณะในเขตเมือง โครงข่ายทางถนน ระบบขนส่งทางอากาศ และระบบขนส่งทางน้ำ

**เป้าหมายที่ ๒ การพัฒนาโครงสร้างพื้นฐานด้านระบบคมนาคม**

**แนวทางการพัฒนา**

• สนับสนุนการพัฒนาอุตสาหกรรมต่อเนื่อง ที่เกิดจากลงทุนด้านโครงการสร้างพื้นฐาน และพัฒนาระบบการกำกับดูแลในระบบขนส่ง

**เป้าหมายที่ ๓ การพัฒนาระบบ โลจิสติกส์**

**แนวทางการพัฒนา**

• พัฒนาและยกระดับมาตรฐานระบบบริหารจัดการโลจิสติกส์และ โซ่อุปทาน ระบบการอำนวยความสะดวกทางการค้า และบริหารจัดการระบบติดตามประเมินผล การพัฒนาระบบโลจิสติกศ์ของประเทศ

**เป้าหมายที่ ๔ การพัฒนาด้านพลังงาน**

**แนวทางการพัฒนา**

• ส่งเสริมการอนุรักษ์พลังงานและเพิ่มประสิทธิภาพหารใช้พลังงาน

• จัดหาพลังงานให้เพียงพอต่อความต้องการใช้ และสร้างความมั่นคงทางพลังงาน

• เพิ่มศักยภาพการบริหารจัดการ การผลิต และการใช้พลังงานทดแทนและพลังงานสะอาด

• ส่งเสริมให้ประเทศไทยเป็นศูนย์กลางพลังงานและเพิ่มโอกาสของไทยในการพัฒนาพลังงานในภูมิภาคอาเซียน

**เป้าหมายที่ ๕ การพัฒนาเศรษฐกิจดิจิทัล**

**แนวทางการพัฒนา**

• พัฒนาและปรับปรุงโครงสร้างพื้นฐานโทรคมนาคมของประเทศ ให้ทั่วถึงและมีประสิทธิภาพ

• ส่งเสริมการใช้เทคโนโลยีดิจิทัล ในการสร้างมูลค่าเพิ่มทางธุรกิจ

• ส่งเสริมนวัตกรรม การวิจัยและพัฒนาอุตสาหกรรมดิจิทัลและเทคโนโลยีอวกาศของไทยพัฒนาความรู้และทักษะของประชาชน

• สร้างความมั่นคงปลอดภัยทางไซเบอร์

**เป้าหมายที่ ๖ การพัฒนาสาธารณูปการ(น้ำประปา)**

**แนวทางการพัฒนา**

• พัฒนาระบบน้ำประปาให้ครอบคลุมและทั่วถึง

• บริหารจัดการการใช้น้ำอย่างมีประสิทธิภาพและการสร้างนวัตกรรม

• เร่งรัดการลดอัตราน้ำสูญเสียในเชิงรุกควบคู่กับการบำรุงรักษาเชิงป้องกันของระบบประปาทั่วประเทศ

• เร่งปรับปรุงโครงสร้างการบริหารกิจการประปา

**ยุทธศาสตร์ที่ ๘ วิทยาศาสตร์ เทคโนโลยี วิจัย และนวัตกรรม**

**เป้าหมายที่ ๑ เพิ่มสัดส่วนค่าใช้จ่ายการลงทุนเพื่อการวิจัยและพัฒนา สู่ร้อยละ ๑.๕ ของ GDP และมีสัดส่วนการลงทุนวิจัยและพัฒนาของภาคเอกชนต่อภาครัฐเป็น ๗๐:๓๐**

**แนวทางการพัฒนา**

• เร่งส่งเสริมให้เกิดสังคมนวัตกรรม และผลักดันงานวิจัยสู่การใช้ประโยชน์โดยเสริมสร้างนวัตกรรมภาคธุรกิจ พัฒนานวัตกรรมภาครัฐและภาคสังคมตลอดจนผลักดันงานวิจัยสู่นวัตกรรมเพื่อให้เกิดประโยชน์คุ่มค่า

• พัฒนาสภาวะแวดล้อมของการพัฒนาวิทยาศาสตร์ เทคโนโลยี วิจัย และนวัตกรรม

**เป้าหมายที่ ๒ เพิ่มจำนวนบุคลากรด้านการวิจัยและพัฒนาเป็น ๒๕ คนต่อประชากร ๑๐,๐๐๐ คน**

**แนวทางการพัฒนา**

• เร่งการผลิตบุคคลากรสายวิทยาศาสตร์และเทคโนโลยีให้พอเพียงและสอดคล้องกับความต้องการในอนาคต เร่งสร้างนักวิจัยมืออาชีพ

•พัฒนาศักยภาพนักวิจัยให้มีทั้งความรู้และความเข้าในใจในเทคโนโลยี

•พัฒนาเส้นทางความก้าวหน้าในสายอาชีพของบุคลากรวิจัยทั้งในหน่วยงานภาคและเอกชน

• ดึงดูดบุคลากรผู้เชี่ยวชาญ นักวิจัย และนักวิทยาศาสตร์ในต่างประเทศ ให้มาทำงานในประเทศไทย

• ส่งเสริมการเรียนรู้สู่การเป็นผู้ประกอบการ

• พัฒนาตลาดรองรับสำหรับบุคลากรวิจัย

**เป้าหมายที่ ๓ เพิ่มอันดับความสามรถการแข่งขันโครงสร้างพื้นฐานด้านวิทยาศาสตร์และด้านเทคโนโลยี จัดโดย IMD ให้อยู่ในลำดับ ๑ ใน ๓๐**

**แนวทางการพัฒนา**

• ปรับปรุงและพัฒนาระบบรองรับเทคโนโลยีสำคัญๆ ให้เกิดประสิทธิภาพ

• ส่งเสริมการพัฒนาระบบคุณภาพและมาตรฐาน

• สนับสนุนให้ต่างชาติเข้ามาลงทุนจัดตั้งศูนย์วิจัยในประเทศ

• สนับสนุนเครื่องมือทางการเงินใหม่ๆ และหลากหลายเพื่อเป็นกลไกระดมทุน

•เร่งพัฒนาและประชาสัมพันธ์ศูนย์แห่งความเป็นเลิศทางวิทยาศาสตร์และเทคโนโลยี และอุทยานวิทยาศาสตร์ทั้งส่วนกลางและภูมิภาค

•สนับสนุนให้เกิดการร่วมทำงานและแบ่งปันทรัพยากรด้านอุปกรณ์ เครื่องมือ และห้องปฏิบัติการทดลองระหว่างสถาบันวิจัยสถาบันการศึกษา ภาครัฐ และภาคเอกชน

**ยุทธศาสตร์ที่ ๙ การพัฒนาภูมิภาค เมือง และพื้นที่เศรษฐกิจ**

**เป้าหมายที่ ๑ ช่องว่างรายได้ระหว่างภาคลดลง และมีการกระจายได้ของประชาชนอย่างเป็นธรรมมากขึ้น**

**แนวทางการพัฒนา**

• พัฒนาการท่องเที่ยวให้มีคุณภาพและความยั่งยืน / ยกระดับการท่องเที่ยวสู่นานาชาติ / เริมสร้างมาตรฐานสินค้าและธุรกิจบริการด้านการท่องเที่ยว

• พัฒนาประสิทธิภาพการผลิตทางการเกษตร

• พัฒนาอุตสาหกรรมเกษตรแปรรูปไปสู่ผลิตภัณฑ์ที่มีมูลค่าเพิ่มสูง

• ฟื้นฟูทรัพยากรธรรมชาติและสิ่งแวดล้อม/วางระบบป้องกันและแก้ไขปัญหาความเสื่อมโทรม

• เพิ่มประสิทธิภาพการบริหารจัดการน้ำเพื่อการพัฒนาที่ยั่งยืน

• พัฒนาระบบการดูแลผู้สูงอายุ

• ยกระดับฐานเศรษฐกิจอุตสาหกรรม

**เป้าหมายที่ ๒ เมืองศูนย์กลางของจังหวัดเป็นเมืองและปลอดภัย สิ่งแวดล้อมดี เศรษฐกิจทางสะดวก**

**แนวทางการพัฒนา**

• หลักเมือง พัฒนาสภาพแวดล้อมเมืองศูนย์กลาง ของจังหวัดให้เป็นเมืองน่าอยู่ และปลอดภัย พัฒนาระบบขนส่งสาธารณะในเขตเมือง รักษา อัตลักษณ์ของเมือง เพิ่มประสิทธิภาพการบริหารจัดการเมือง

• พัฒนาเมืองสำคัญ อาทิ กรุงเทพฯ เมืองปริมณฑล ขอนแก่น นครราชสีมา ภูเก็ต หาดใหญ่และเมืองใหม่บริเวณชุมทางเชื่องโยงการขนส่งระบบรางที่เกิดขึ้นใหม่ที่สำคัญ

**เป้าหมายที่ ๓ พื้นฐานเศรษฐกิจหลักมีระบบการผลิตที่เป็นมิตร ต่อสิ่งแวดล้อม**

**แนวทางการพัฒนา**

• เร่งรัดการแก้ไขปัญหามลพิษและสิ่งแวดล้อมในพื้นที่เศรษฐกิจหลักให้เกิดผลในทางปฏิบัติอย่างเป็นรูปธรรม

• สนับสนุนการพัฒนาอุตสาหกรรมที่เป็นมิตรต่อสิ่งแวดล้อมในพื้นที่เศรษฐกิจหลัก

• พัฒนาโครงสร้างพื้นที่ฐานและคุณภาพบริการสังคมเพื่อรองรับการดูแลคุณภาพชีวิตประชาชนและการเป็นฐานเศรษฐกิจหลักของประเทศ

**เป้าหมายที่ ๔ พื้นฐานเศรษฐกิจใหม่บริเวณชายแดนมีการพัฒนาที่เกิดผลเป็นรูปธรรม**

**แนวทางการพัฒนา**

ส่งเสริมและอำนวยความสะดวก การลงทุนในพื้นที่เขตพัฒนาเศรษฐกิจพิเศษชายแดน

• สนับสนุนการพัฒนากิจกรรมเศรษฐกิจกรรมที่สอดคล้องกับศักยภาพของพื้นที่และยกระดับกิจกรรม ทางเศรษฐกิจในพื้นที่

• ส่งเสริมให้ภาคประชาชนและภาคีการพัฒนาที่เกี่ยวข้องเข้ามา มีส่วนร่วมและได้รับประโยชน์จาก การพัฒนา

• บริหารจัดการทรัพยากรธรรมชาติและสิ่งแวดล้อมในพื้นที่เศรษฐกิจพิเศษชายแดน

**ยุทธศาสตร์ที่ ๑๐ การต่างประเทศ ประเทศเพื่อนบ้าน และภูมิภาค**

**เป้าหมายที่ ๑ ประเทศไทยมีบทบาทนำในภูมิภาคทั้งด้านโลจิสติกส์ การค้า การบริการและการลงทุน**

**แนวทางการพัฒนา**

• เร่งพัฒนาความเชื่อมโยงด้านการคมนาคมขนส่งโลจิสติกส์ และโทรคมนาคม ภายใต้ความร่วมมือระดับ อนุภูมิภาคอาเซียน

**เป้าหมายที่ ๒ ประเทศไทยเป็นศูนย์กลางการกระจายความเจริญในภูมิภาคเอเชีย กลุ่มอาเซียน และอนุภูมิภาค**

**แนวทางการพัฒนา**

• พัฒนาและส่งเสริม ให้ไทยเป็นฐานของการประกอบธุรกิจและการบริการและการลงทุนที่มีสมรรถนะสูงและ เป็นที่ยอมรับในภูมิภาค

**เป้าหมายที่ ๓ ระบบห่วงโซ่มูลค่าในอนุภูมิภาคและภูมิภาคอาเซียน มีความเชื่อมโยงกันเพื่อรองรับการพัฒนาเศรษฐกิจอย่างต่อเนื่อง**

**แนวทางการพัฒนา**

• ส่งเสริม Outward Investment เพื่อขยายฐานการผลิต การค้า การบริการ ของผู้ประกอบการไทย สร้างผลตอบแทนจากเงินทุนและ know how ของไทยและพัฒนาประเทศไทยไปสู่การเป็นชาติการค้า (Trading Nation)

**เป้าหมายที่ ๔ ไทยมีภาพลักษณ์ที่ดี เป็นที่เชื่อมั่นของนานาชาติในฐานะประเทศที่มาตรฐานดำเนินการต่างๆ เป็นไปตามมาตรฐานสากลและบรรทัดฐานระหว่างประเทศ**

**แนวทางการพัฒนา**

• มุ่งเปิดประตูการค้าและพัฒนาความร่วมมือกับประเทศเพื่อนบ้าน ในลักษณะหุ้นส่วนทางยุทธศาสตร์(Strategic Partner) ทั้งในระดับ อนุภูมิภาคและภูมิภาค ที่มีความเสมอภาคกัน

**เป้าหมายที่ ๕ ไทยเป็นหุ้นส่วนการพัฒนาที่สำคัญทั้งในระดับ อนุภูมิภาคและภูมิภาค โดยมีส่วนร่วมสำคัญในการกำหนดบรรทัดฐานระหว่างประเทศ**

**แนวทางการพัฒนา**

• การสร้างความเป็นหุ้นส่วนการพัฒนากับประเทศในอนุภูมิภาค ภูมิภาคและนานาประเทศ

• การเข้าร่วมเป็นภาคีความร่วมมือระหว่างปะเทศระหว่างประเทศระหว่างภูมิภาค

**เป้าหมายที่ ๖ ภาคเอกชนไทย มีเครือข่ายและองค์ความรู้ ที่ส่งเสริมขีดความสามารถ ในการแข่งขัน การขยายตลาด ทั้งตลาดเดิมและตลาดใหม่**

**แนวทางการพัฒนา**

• บูรณาการ ความมือของหน่วยงานต่างๆ ภายในประเทศ และภารกิจด้านการต่างประเทศ

**๓) แผนพัฒนาภาค/แผนพัฒนากลุ่มจังหวัด/แผนพัฒนาจังหวัด**

**1) แผนพัฒนาภาคตะวันออกเฉียงเหนือ พ.ศ.2560-2565 (ฉบับทบทวน)**

**เป้าหมายเชิงยุทธศาสตร์ :** พัฒนาอีสานสู่มิติใหม่ให้เป็น “ศูนย์กลางเศรษฐกิจของอนุภูมิภาคลุ่มแม่น้ำโขง”และกำหนด แนวทางการพัฒนา ดังนี้

(1) พัฒนาภาคเกษตรไปสู่เกษตรสมัยใหม่เพื่อต่อยอดไปสู่เศรษฐกิจชีวภาพ

(2) บริหารจัดการน้ำให้เพียงพอเพื่อรองรับการพัฒนา

(3) พัฒนาผลิตภัณฑ์พื้นถิ่นไปสู่มาตรฐานสากลเพื่อสร้างเศรษฐกิจในชุมชน

(4) พัฒนาเมือง เขตเศรษฐกิจพิเศษและเมืองชายแดน รวมทั้งพื้นที่ระเบียงเศรษฐกิจภาคตะวันออกเฉียงเหนือ (NeEC-Bioeconomy) ให้เป็นพื้นที่เศรษฐกิจหลักของภาค

(5) พัฒนาแหล่งท่องเที่ยวสำคัญและแหล่งท่องเที่ยวชุมชนให้ได้มาตรฐาน

(6) ยกระดับคุณภาพชีวิตให้ได้มาตรฐานและแก้ปัญหาความยากจนให้กับผู้มี รายได้น้อย เพื่อลดความเหลื่อมล้ำทางสังคม

**2) แผนพัฒนากลุ่มจังหวัดภาคตะวันออกเฉียงเหนือตอนล่าง ๑**

**เป้าหมายการพัฒนา**

**“ศูนย์กลางของเกษตรอุตสาหกรรม ผลิตภัณฑ์ไหม ท่องเที่ยวอารยธรรมขอม การค้าชายแดน และสังคมเป็นสุข”**

**ตำแหน่งทางยุทธศาสตร์ (Strategics Position)**

1. แหล่งผลิตสินค้า เกษตร พืชสมุนไพร และอาหารปลอดภัย ที่ได้มาตรฐาน
2. แหล่งท่องเที่ยวที่มี ความหลากหลายทั้ง การท่องเที่ยวอารย ธรรมขอม เชิงนิเวศน์ การกีฬาที่มีชื่อเสียง
3. แหล่งผลิตผลิตภัณฑ์ ไหมระดับประเทศ
4. ประตูสู่อีสานและเชื่อมโยงการค้า ชายแดนกับประเทศ เพื่อนบ้าน

**เป้าหมายการพัฒนาของกลุ่มจังหวัดภาคตะวันออกเฉียงเหนือตอนล่าง 1 ระยะ 5 ปี**

จากโครงสร้างเศรษฐกิจในภาพรวมของกลุ่มจังหวัดภาคตะวันออกเฉียงเหนือตอนล่าง 1 ปี พ.ศ. 2562 มีเศรษฐกิจที่สำคัญ 3 ลำดับแรก โดยมีภาคอุตสาหกรรม มีสัดส่วนร้อยละ 21 รองลงมาเป็นภาค เกษตรกรรม มีสัดส่วนร้อยละ 18 และภาคการค้าร้อยละ 14 มีพื้นที่การเกษตรร้อยละ 69 ของพื้นที่ของกลุ่มจังหวัด ประชากรส่วนใหญ่อยู่ในวัยแรงงาน ร้อยละ 65.82 ส่วนใหญ่ประกอบอาชีพเกษตรกรรม มีศักยภาพทางการเกษตรที่โดดเด่น ได้แก่ ข้าว มันสำปะหลัง อ้อย โคเนื้อ โคนม ไก่ แพะ แกะ มีศักยภาพ ทางการท่องเที่ยวที่หลากหลาย ทั้งท่องเที่ยวธรรมชาติ นิเวศ อารยธรรม ประเพณี ศิลปวัฒนธรรม ศาสนา และกีฬามีแหล่งท่องเที่ยวที่เป็นมรดกโลก เป็นแหล่งผลิตผลิตภัณฑ์ไหม และในขณะเดียวกันก็มีปัญหาในเรื่อง การขาดแคลนน้ำเพื่อการอุปโภค บริโภค และการเกษตรราคาผลผลิตทางการเกษตรตกต่ำ สัดส่วนคนยากจน ร้อยละ 9.5 รายได้เฉลี่ยครัวเรือน/ปี 244,716 บาท หนี้สินเฉลี่ยครัวเรือน/ปี 212,163.80 บาท มีความไม่เสมอภาคด้านรายได้ (Gino coefficient) สูงกว่าค่าเฉลี่ยประเทศ จึงกำหนดเป้าหมายการพัฒนาในการเป็นโดยมีแนวคิดการพัฒนา ดังนี้

1. การเพิ่มประสิทธิภาพภาคการผลิตให้เป็นมาตรฐานปลอดภัย และพัฒนาจนถึงขึ้นมาตรฐานอินทรีย์ ในภาคการเกษตรทั้งพืชและสัตว์ โดยมีการนำนวัตกรรมในพื้นที่มาช่วยให้เกษตรกร โดยเฉพาะเกษตรกร รุ่นใหม่ (Smart Farmer) ให้มีการสืบทอดภูมิปัญญาดั้งเดิมให้คงอยู่ด้วยการน้อมนำปรัชญาเศรษฐกิจพอเพียง มาเป็นหลักในการดำเนินงาน เพื่อให้เกิดภูมิคุ้มกันต่อกระแสการเปลี่ยนแปลงของโลก

2. พัฒนาการบริหารจัดการน้ำให้เพียงพอ ทั้งน้ำเพื่อการอุปโภค บริโภค และน้ำเพื่อการเกษตรให้ เพียงพอตลอดปีโดยการเพิ่มประสิทธิภาพการกักเก็บน้ำให้อยู่ในพื้นที่หรือการขยายพื้นที่รับน้ำ การกระจาย น้ำไปยังพื้นที่

3. ส่งเสริมการแปรรูปของสินค้าให้มากขึ้นในพื้นที่ สนับสนุนการพัฒนาอุตสาหกรรมอาหารแบบครบ วงจรในพื้นที่ โดยพัฒนาช่วงกลางทางและปลายทางให้มากขึ้น ดังจะเห็นได้จากแผนพัฒนาเศรษฐกิจและสังคม แห่งชาติ ฉบับที่ 12 ยุทธศาสตร์ภาคเมือง และพื้นที่เศรษฐกิจ ที่กำหนดให้กลุ่มจังหวัด โดยเฉพาะจังหวัดนคร ราชสีมาให้เป็นศูนย์กลางอุตสาหกรรมเกษตรแปรรูปและอาหารแบบครบวงจร

4. ส่งเสริมอาชีพ และเพิ่มทักษะฝีมือแรงงานเพื่อสร้างโอกาสในการสร้างรายได้จากภาคการเกษตร และนอกภาคเกษตร โดยเชื่อมโยงสินค้าชุมชนกับการท่องเที่ยว

5. สร้างมูลค่าเพิ่มในสาขาการท่องเที่ยว โดยการพัฒนาแหล่งท่องเที่ยวให้ได้มาตรฐาน ทั้งทางด้าน โครงสร้างพื้นฐาน สิ่งอำนวยความสะดวก และบริการเกี่ยวเนื่องกับการท่องเที่ยว การใช้ประโยชน์จากระบบ Logistic ที่รัฐบาลไว้วางรากฐานไว้ให้ การสร้างความเชื่อมั่นในด้านความปลอดภัยแก่นักท่องเที่ยว รวมถึงการ สร้างการตลาดให้เป็นที่รู้จักในวงกว้างและเป็นที่นิยมเดินทางมายังกลุ่มจังหวัด

6. การพัฒนาสังคมให้มีคุณภาพ โดยเฉพาะผู้สูงอายุให้ได้รับการดูแล มีศักยภาพ คุณภาพชีวิตที่ดีขึ้น หรือสามารถดำเนินกิจกรรมได้ตามศักยภาพ รวมทั้งการรักษาภูมิปัญญาของผู้สูงอายุเพื่อให้สืบทอดไปยังรุ่น ลูกหลาน และการเพิ่มศักยภาพของเด็ก เพื่อให้สังคมมีคุณภาพและสามารถดูแลตนเองได้ในอนาคต

**พันธกิจ (Mission)**

1) การส่งเสริมการผลิต และสร้างมูลค่าเพิ่ม สินค้าเกษตร ที่ได้มาตรฐาน

2) ส่งเสริมการผลิตสินค้าปศุสัตว์ ให้มีมาตรฐาน แบบครบวงจร

3) ส่งเสริมการเรียนรู้สู่การปฏิบัติตามหลักปรัชญาเศรษฐกิจพอเพียง

4) ส่งเสริมและพัฒนาแหล่งน้ำและการบริหารจัดการน้ำที่มีความเหมาะสมสำหรับการทำการ เกษตรกรรม

5) ส่งเสริมการท่องเที่ยวอย่างปลอดภัยและได้มาตรฐาน พัฒนาสินค้าและบริการ ให้ได้รับความนิยม และบริหารจัดการให้มีศักยภาพ

6) ส่งเสริมและพัฒนาการค้าการลงทุน และค้าชายแดน

7) ส่งเสริมศักยภาพการผลิตและการตลาดผลิตภัณฑ์ไหม

8) ส่งเสริมการพัฒนาด้านสังคมสู่ความเข้มแข็งและยั่งยืน

**ประเด็นการพัฒนา**

**1) การพัฒนาขีดความสามารถเกษตรอุตสาหกรรมครบวงจร**

**วัตถุประสงค์**

เป็นศูนย์การด้านเกษตรปลอดภัยและอุตสาหกรรมแปรรูปสินค้าเกษตร

**แนวทางการพัฒนา**

**แนวทางการพัฒนาตามกลยุทธ์เชิงรับ**

1.ยกระดับมาตรฐานสินค้าเกษตรเพื่อเพิ่มความสามารถในการแข่งขัน

2. ส่งเสริมการบริหารจัดการพื้นที่เกษตรกรรมให้เหมาะสม

3. ส่งเสริมการใช้เทคโนโลยีและนวัตกรรมเพิ่มมูลค่าทางการเกษตร

**แนวทางการพัฒนาตามกลยุทธ์เชิงรุก**

1. ส่งเสริมเกษตรปลอดสาร (มาตรฐานปลอดภัยอินทรีย์) ส่งเสริมการเกษตรผสมผสานตามแนวทางเศรษฐกิจพอเพียง

2. ส่งเสริมการทาตลาดและช่องทางการจัดจาหน่ายสินค้าเกษตร

3. ส่งเสริมการใช้นวัตกรรมเพื่อการเกษตร ส่งเสริมการแปรรูปผลผลิตเพื่อสร้างมูลค่าเพิ่ม

4. ส่งเสริมการใช้นวัตกรรมผสมประสานภูมิปัญญาท้องถิ่นเพื่อการใช้ประโยชน์ ในทางอาหารและสมุนไพร

5. เพิ่มประสิทธิภาพการพัฒนาสุขภาพสัตว์ เพื่อรองรับโรคอุบัติใหม่

6.ส่งเสริมการผลิตสินค้าปศุสัตว์ที่ได้มาตรฐานเพื่อการส่งออก

7. การส่งเสริมการเลี้ยงสัตว์ที่มีมาตรฐานและปลอดภัย

8. การส่งเสริมการเลี้ยงโคเนื้อคุณภาพสูงครบวงจร

**แนวทางการพัฒนาตามกลยุทธ์เชิงแก้ไข**

1. ส่งเสริมเกษตรปลอดสาร (มาตรฐานปลอดภัย อินทรีย์) ส่งเสริมการเกษตรผสมผสานตามแนวทางเศรษฐกิจพอเพียง

**แนวทางการพัฒนาตามกลยุทธ์เชิงป้องกัน**

1. การบริหารจัดการน้ำเพื่อการเกษตร

2. ยกระดับสินค้าเกษตรเข้าสู่ระบบมาตรฐาน

3. การส่งเสริมภูมิปัญญาท้องถิ่นป้องกันและรักษาโรคระบาดอุบัติใหม่

4. การเพิ่มประสิทธิภาพการบริหารจัดการโรคอุบัติใหม่ในพืชและสัตว์

**2) การพัฒนาอุตสาหกรรมการท่องเที่ยว การค้าชายแดน และผลิตภัณฑ์ไหม**

**วัตถุประสงค์**

1. เพื่อให้การท่องเที่ยว สินค้าและบริการ มีคุณภาพ ความสะดวก ปลอดภัย และได้มาตรฐาน

2. เพื่อเพิ่มรายได้ให้ผู้ประกอบการและเพิ่มมูลค่าการท่องเที่ยวและการค้าชายแดน

3. เพื่อให้กลุ่มผู้ผลิตและผู้ประกอบการไหมมีรายได้จากการจาหน่ายผลิตภัณฑ์ไหมเพิ่มขึ้น

**แนวทางการพัฒนา ด้านท่องเที่ยว และด้านการค้า การลงทุน การค้าชายแดน**

**แนวทางการพัฒนาตามกลยุทธ์เชิงรุก**

1. ส่งเสริมการท่องเที่ยว สินค้าและบริการทางการท่องเที่ยว เพื่อรองรับการท่องเที่ยวในรูปแบบวิถีใหม่

2. ส่งเสริมนวัตกรรมการท่องเที่ยว การประชาสัมพันธ์ และการตลาด

**แนวทางการพัฒนาตามกลยุทธ์เชิงแก้ไข**

1. พัฒนาบุคลากรเครือข่ายด้านการท่องเที่ยว เชื่อมโยงบริการท่องเที่ยวโดยเทคโนโลยีและนวัตกรรม

2. พัฒนาโครงสร้างพื้นฐาน แหล่งท่องเที่ยว สิ่งอานวยความสะดวก และการเชื่อมโยงโครงข่ายคมนาคม

3. พัฒนาสินค้าและบริการด้านการท่องเที่ยวให้มีคุณภาพและได้รับมาตรฐาน

**แนวทางการพัฒนาตามกลยุทธ์เชิงป้องกัน**

พัฒนาองค์ความรู้การบริหารภาวะวิกฤติ และสร้างความเชื่อมั่นและความปลอดภัยให้นักท่องเที่ยว

**แนวทางการพัฒนาตามกลยุทธ์เชิงรุก (การค้า)**

ส่งเสริมและพัฒนาการค้า การลงทุน และการค้าชายแดน

**แนวทางการพัฒนา ด้านผลิตภัณฑ์ไหม**

แนวทางการพัฒนาตามกลยุทธ์เชิงรุก

1.พัฒนาศักยภาพผู้ผลิตไหมและผลิตภัณฑ์จากไหม เพื่อเพิ่มขีดความสามารถในการแข่งขัน

2.พัฒนาและส่งเสริมการผลิตไหมแบบอุตสาหกรรม

**แนวทางการพัฒนาตามกลยุทธ์เชิงแก้ไข**

1. พัฒนานวัตกรรมการแปรรูปผลิตภัณฑ์ไหมแบบครบวงจร

2. ส่งเสริมการสืบสานภูมิปัญญาวัฒนธรรมไหม

3. ส่งเสริมและพัฒนาผลิตภัณฑ์ไหมหัตกรรมพื้นบ้านให้มีความร่วมสมัย มีคุณภาพและมาตรฐานรองรับทางการพัฒนาตามกลยุทธ์เชิงป้องกันพัฒนารูปแบบการประชาสัมพันธ์ผลิตภัณฑ์ไหมผ่านสื่อบุคคล ทุกช่วงวัย

**3) ยกระดับการพัฒนาคุณภาพชีวิต**

**วัตถุประสงค์**

เพื่อพัฒนาคุณภาพชีวิตคนทุกช่วงวัย

**แนวทางการพัฒนา**

แนวทางการพัฒนาตามกลยุทธ์เชิงรุก

1.ส่งเสริมการเข้าถึงการศึกษาในระบบ นอกระบบ และตามอัธยาศัยโดยมีหน่วยงานภาครัฐและเอกชน สนับสนุนเพิ่มขึ้น

2.ส่งเสริมสนับสนุน กิจกรรมการพัฒนาด้านสังคม เพื่อยกระดับคุณภาพชีวิต

**แนวทางการพัฒนาตามกลยุทธ์เชิงแก้ไข**

1. ส่งเสริมและสนับสนุนการจัดกิจกรรมการเรียนรู้

2. ส่งเสริมและสร้างความร่วมมือในการพัฒนาครอบครัวสู่ชุมชมเข้มแข็ง

3. ส่งเสริมและพัฒนาอาชีพ เพื่อเพิ่มรายได้

**แนวทางการพัฒนาตามกลยุทธ์เชิงรับ**

ส่งเสริมการพึ่งพา การดูแลสุขภาพด้วยตนเอง ตามแนวทางแพทย์แผนไทย

**แนวทางการพัฒนาตามกลยุทธ์เชิงป้องกัน**

สนับสนุนการให้ความรู้ความเข้าใจเกี่ยวกับการใช้เทคโนโลยีและสื่อโซเซียล

**3) แผนพัฒนาจังหวัดนครราชสีมา**

**เป้าหมายการพัฒนาจังหวัดนครราชสีมา ระยะ 5 ปี (พ.ศ. ๒๕๖1 – ๒๕65)**

**(1) ตำแหน่งทางยุทธศาสตร์**

1. เป็นศูนย์กลางการคมนาคมและการขนส่ง

2. เป็นศูนย์กลางทางการเกษตร

3. เป็นศูนย์กลางการท่องเที่ยว

4. เป็นศูนย์กลางอุตสาหกรรม

5. เป็นสังคมที่มีคุณภาพตามมาตรฐานสากล ประชาชนมีชีวิตที่ดีตามแนวทางเศรษฐกิจพอเพียง

6. เป็นแหล่งพลังงานสะอาดและเป็นแหล่งทรัพยากรธรรมชาติและสิ่งแวดล้อมในภูมิภาค

7. เป็นสังคมแห่งความมั่นคงปลอดภัยและป้องกันภัยคุกคามทุกรูปแบบ

8. มีส่วนราชการที่มีการบริหารจัดการภาครัฐแบบบูรณาการอย่างยั่งยืน

**(2) เป้าหมายการพัฒนาจังหวัดนครราชสีมา**

**“โคราชเมืองน่าอยู่ มุ่งสู่นวัตกรรม และเกษตร อุตสาหกรรม สังคมปลอดภัย”**

**เป้าประสงค์รวม**

1. เพื่อเพิ่มศักยภาพและขีดความสามารถในการแข่งขันด้านเศรษฐกิจของจังหวัด
2. ประชาชนมีคุณภาพชีวิตที่ดี ตามแนวทางเศรษฐกิจพอเพียง และมีความปลอดภัยในชีวิตและทรัพย์สิน
3. มีทรัพยากรธรรมชาติที่สมบูรณ์ และมีสภาพแวดล้อมที่เหมาะสมต่อการดำเนินชีวิตตามแนวทางเศรษฐกิจพอเพียง
4. เพื่อเสริมสร้างความมั่นคง ในการป้องกันและแก้ไขปัญหาภัยคุกคาม และปกป้องสถาบันหลักของชาติ
5. เพื่อให้หน่วยงานภาครัฐมีสมรรถนะสูงอาย่างมีประสิทธิภาพและประสิทธิผล เพื่อสนับสนุนการบริหารจัดการทุกด้าน

**ประเด็นยุทธศาสตร์**

1) พัฒนาและเพิ่มศักยภาพการแข่งขันเศรษฐกิจ

2) ยกระดับสังคมให้เป็นเมืองน่าอยู่ ตามแนวทางเศรษฐกิจพอเพียง

3) บริหารจัดการทรัพยากรธรรมชาติและสิ่งแวดล้อมให้มีความสมบูรณ์อย่างยั่งยืนตามแนวทางเศรษฐกิจพอเพียง

4) การเสริมสร้างความมั่นคงทุกมิติ เพื่อปกป้องสถาบันหลักของชาติ และความปลอดภัยในชีวิตและทรัพย์สินของประชาชน

5) การพัฒนาระบบการบริหารจัดการภาครัฐ

**ประเด็นการพัฒนาจังหวัดนครราชสีมาที่ 1**

“พัฒนาและเพิ่มศักยภาพการแข่งขันเศรษฐกิจ”

**1) วัตถุประสงค์**

1. เพื่อพัฒนาปัจจัยพื้นฐานด้านการผลิตทางการเกษตร ให้เอื้อต่อการประกอบอาชีพของเกษตรกร

2. เพื่อยกระดับการผลิตและการแปรรูปสร้างมูลค่าเพิ่ม

3. เพื่อเชื่อมโยงการตลาดและสร้างหลักประกันรายได้ให้แก่เกษตรกร

**2) เป้าหมายและตัวชี้วัดของประเด็นการพัฒนา**

1. มีพื้นที่ที่มีความเหมาะสมสำหรับการทำเกษตรกรรมเพิ่มขึ้น 1.08 ล้านไร่ต่อปี

2. ผลิตภัณฑ์มวลรวมทางการเกษตรของจังหวัดเพิ่มขึ้น ร้อยละ 2 ต่อปี

3. ต้นทุนต่อหน่วยการผลิตการเกษตรที่ลดลง ร้อยละ 5 ต่อปี

4. สินค้าเกษตรอัตลักษณ์พื้นถิ่นมีมูลค่าเพิ่มขึ้นร้อยละ 4

5. สินค้าเกษตร์มีมูลค่าเพิ่มขึ้นร้อยละ 4

6. การจัดตั้งกลุ่มวิสาหกิจชุมชน 1 ตำบล 1 วิสาหกิจชุมชน

**3) แนวทางการพัฒนา**

1. พัฒนาแหล่งน้ำเพื่อเพิ่มพื้นที่ที่มีความเหมาะสมสำหรับการทำเกษตรกรรม โดยการขุดลอก ลำน้ำ การขุดลอกแก้มลิงเพื่อเพิ่มปริมาณน้ำต้นทุน การสร้างฝายเพื่อชะลอน้ำ การจัดตั้งกลุ่มผู้ใช้น้ำเพื่อร่วมกันดูแลแม่น้ำลำคลองและระบบส่งน้ำ การส่งเสริมและสนับสนุนให้เกษตรกรมีแหล่งน้ำผิวดินและใต้ดินเป็นของตนเอง การสำรวจ วิเคราะห์ และวิจัยดิน การปรับปรุง แก้ปัญหาดินเปรี้ยวและดินเค็ม อนุรักษ์ทรัพยากรดินและน้ำ จำแนกประเภท สำมะโนที่ดิน การจัดทำระบบสารสนเทศด้านการพัฒนาที่ดิน เพื่อวางแผนการใช้ที่ดินอย่างเหมาะสมและยั่งยืน และการส่งเสริมเครือข่ายอาสาสมัครเกษตรด้านการพัฒนาที่ดิน

2. พัฒนาขีดความสามารถด้านการผลิตพืชเศรษฐกิจและพืชทางเลือกให้ได้มาตรฐานและมีมูลค่าสูงด้วยการเกษตรอัจฉริยะ โดยการพัฒนาสินค้าเกษตรอัตลักษณ์พื้นถิ่น ผลไม้ และสมุนไพร ให้มีมูลค่าสูง ส่งเสริมและสนับสนุนสินค้าเกษตรปลอดภัยได้รับมาตรฐานมีการรับรอง ส่งเสริมการผลิตพืชทางเลือกที่มีมูลค่าสูงตามความเหมาะสมของพื้นที่แบบครบวงจร นำผลการวิจัยมาใช้ประโยชน์ด้านการพัฒนาสินค้าเกษตรด้วยการใช้เทคโนโลยีและนวัตกรรม ส่งเสริมและสนับสนุนการแก้ไขปัญหาสินค้าเกษตร พัฒนาสถาบันเกษตรกรให้มีความเข้มแข็ง (Smart farmer) และมีโอกาสเข้าถึงแหล่งทุน

3. พัฒนาขีดความสามารถด้านปศุสัตว์ของจังหวัดให้มีประสิทธิภาพได้มาตรฐาน ต้นทุนลดลง และมีผลผลิตเป็นที่ต้องการของตลาด โดยการส่งเสริมให้เกษตรกรขึ้นทะเบียนและปรับปรุงข้อมูลให้เป็นปัจจุบัน การปรับปรุงพันธุ์สัตว์ให้ได้ผลผลิตและมีมูลค่าสูงเป็นอัตลักษณ์ของจังหวัด โดยการผสมเทียมและการกระจายน้ำเชื้อพันธุ์ดี ส่งเสริมการเลี้ยงสัตว์หรือแมลงที่ตลาดมีความต้องการสูง ส่งเสริมการใช้อาหารและพืชอาหารสัตว์ที่มีคุณภาพ พัฒนาทักษะความรู้ของเกษตรกรด้านการเลี้ยงการจัดการฟาร์ม การสุขาภิบาล การปรับปรุงพันธุ์ การจัดการอาหารและพืชอาหารสัตว์ และการใช้เทคโนโลยี/นวัตกรรมบริหารจัดการ (Smart farmer) พัฒนามาตรฐานฟาร์ม (Good Farming Management : GFM) ของกรมปศุสัตว์ รวมทั้งปศุสัตว์อินทรีย์ ก่อสร้างโรงฆ่าสัตว์มาตรฐาน ส่งเสริมด้านโรงงานแปรรูป เพื่อให้มีการแปรรูปผลิตภัณฑ์สัตว์ บรรจุหีบห่อ สินค้า และการตรวจสอบย้อนกลับ เสริมสร้างความเข้มแข็งของเครือข่าย/สถาบันเกษตรกร ส่งเสริมการผลิตในลักษณะแปลงใหญ่ เสริมสร้างโอกาสในการเข้าถึงแหล่งเงินทุน รวมทั้งการศึกษาวิจัยด้านพันธุ์สัตว์ อาหารสัตว์ การแปรรูป และอื่น ๆ

4. ยกระดับการผลิต พัฒนาและเพิ่มศักยภาพการผลิตด้านการประมงของจังหวัดนครราชสีมา โดยการยกระดับสู่มาตรฐานการปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงสัตว์น้ำ การส่งเสริม ให้เกษตรกรฟาร์มเพาะเลี้ยงสัตว์น้ำได้รับมาตรฐาน การปฏิบัติทางการเพาะเลี้ยงสัตว์น้ำที่ดี (ตามมาตรฐาน GAP) การเพิ่มประสิทธิภาพการผลิตสัตว์น้ำโดยการสนับสนุนการใช้นวัตกรรมและเทคโนโลยีในการผลิต สายพันธุ์ที่เหมาะสม เพื่อเพิ่มผลผลิตเฉลี่ยต่อไร่และลดต้นทุนการผลิต การจัดตั้งแปลงสาธิตการเพาะเลี้ยง ด้วยระบบ ไบโอฟลอค (bio floc) เพื่อเป็นศูนย์การถ่ายทอดเทคโนโลยีสู่เกษตรกร รวมทั้งพัฒนามาตรฐาน การผลิตและการตามสอบสินค้าประมง และการสนับสนุนการรวมกลุ่มของเกษตรกรในรูปสหกรณ์ วิสาหกิจชุมชนองค์กรประมงท้องถิ่น หรือ ชมรม ให้มีความเข้มแข็ง

5. บริหารจัดการด้านการประมงและทรัพยากรสัตว์น้ำให้มีความยั่งยืนและคงความหลากหลาย โดยการฟื้นฟูทรัพยากรสัตว์น้ำเพื่อสร้างสมดุลและความหลากหลายเพื่อให้มีทรัพยากรใช้อย่างยั่งยืน การผลิตพันธุ์สัตว์น้ำสัตว์น้ำประจำถิ่นหรืออัตลักษ์ของจังหวัดนครราชสีมาและสัตว์น้ำที่มีความเหมาะสมให้เพียงพอต่อการบริโภคและการส่งออก การส่งเสริมให้เกิดการมีส่วนร่วมเพื่อการบริหารจัดการทรัพยากรสัตว์น้ำรวมถึงสนับสนุนประชาชนให้มีส่วนร่วมในการบริหารจัดการทรัพยากรสัตว์น้ำ การวิจัย พัฒนา เทคโนโลยีและนวัตกรรม เพื่อเพิ่มประสิทธิภาพในการบริหารจัดการทรัพยากรสัตว์น้ำและนำงานวิจัย เทคโนโลยีและนวัตกรรมที่ได้ไปใช้ในการบริหารจัดการทรัพยากรประมง

6. ยกระดับการผลิตด้วยการส่งเสริมการใช้เทคโนโลยีและนวัตกรรม โดยการส่งเสริมและสนับสนุนให้เกษตรกรมีทักษะในด้านการใช้เทคโนโลยีและนวัตกรรมในการวางแผนการผลิตและการจัดการ และการส่งเสริมเกษตรกรในทักษะด้านการใช้เทคโนโลยีและนวัตกรรมในการแปรรูปสินค้าเกษตร รวมถึงสินค้าเกษตรให้มีมูลค่าเพิ่มโดยใช้เทคโนโลยีสมัยใหม่และนวัตกรรมที่เหมาะสมกับเกษตรกร

7. ยกระดับขีดความสามารถทางการตลาดสินค้าเกษตรให้เกษตรกร โดยจัดเขตส่งเสริมอุตสาหกรรมศูนย์รวมเศรษฐกิจการค้า การลงทุนด้านเกษตรและอาหาร รวมทั้งตลาดประมูลสินค้าเกษตร และส่งเสริมให้สถาบันเกษตรกรมีความเข้มแข็ง

8. ส่งเสริมการสร้างช่องทางการตลาดปศุสัตว์ให้แก่เกษตรกร โดยการจัดกิจกรรมทางการตลาดเพื่อส่งเสริมช่องทางการจำหน่วยสินค้าการเกษตร เช่น การจัดงานมหกรรมปศุสัตว์โคราช, จัดงาน Roadshow สินค้าปศุสัตว์ การจัดเทศกาลอาหารปิ้งย่าง เป็นต้น รวมถึงการพัฒนาช่องทางการตลาดใหม่โดยเน้นการสร้างมาตรฐานการตลาดปศุสัตว์ เช่น การพัฒนาการซื้อขายโดยการชั่งน้ำหนัก ผลักดันให้เกิดการกำหนดราคากลางสินค้าปศุสัตว์ ตลาดซื้อขายออนไลน์ เป็นต้น

**4) แผนงานโครงการ**

**(1) แผนงาน**

- พัฒนาเพื่อยกระดับด้านการเกษตร

**(2) โครงการ**

**- โครงการพัฒนาด้านการเกษตร**

กิจกรรมหลักที่ 1 พัฒนาแหล่งน้ำเพื่อเพิ่มพื้นที่ที่มีความเหมาะสมสำหรับ การทำเกษตรกรรม

กิจกรรมหลักที่ 2 พัฒนาทรัพยากรดินและน้ำเพิ่มความอุดมสมบูรณ์

กิจกรรมหลักที่ 3 พัฒนาขีดความสามารถด้านการผลิตพืชเศรษฐกิจและพืชทางเลือกให้ได้มาตร ฐานและมีมูลค่าสูง

กิจกรรมหลักที่ 4 พัฒนาขีดความสามารถด้านปศุสัตว์ของจังหวัดให้มีประสิทธิภาพได้มาตรฐาน และมีผลผลิตเป็นที่ต้องการของตลาด

กิจกรรมหลักที่ 5 ยกระดับการผลิต พัฒนาและเพิ่มศักยภาพการผลิตด้านการประมงของจังหวัดนครราชสีมา

กิจกรรมหลักที่ 6 บริหารจัดการด้านการประมงและทรัพยากรสัตว์น้ำให้มีความ ยั่งยืนและคงความหลากหลาย

กิจกรรมหลักที่ 7 ยกระดับการผลิตด้วยการส่งเสริมการใช้เทคโนโลยีและนวัตกรรมใหม่

กิจกรรมหลักที่ 7 ยกระดับขีดความสามารถทางการตลาดสินค้าเกษตรให้เกษตรกร

**ประเด็นการพัฒนาจังหวัดนครราชสีมาที่ ๒**

**“ยกระดับสังคมให้เป็นเมืองน่าอยู่ ตามแนวทางเศรษฐกิจพอเพียง "**

**1) วัตถุประสงค์**

1. เพื่อยกระดับระบบนิเวศทางการท่องเที่ยว (Tourism Eco System) ของจังหวัดนครราชสีมา ให้โดดเด่น มีอัตลักษณ์เป็นที่ยอมรับ เป็นแหล่งท่องเที่ยวคุณภาพ และเชื่อมโยงในทุกมิติ

2. เพื่อเพิ่มขีดความสามารถทางการแข่งขันของจังหวัดนครราชสีมา

3. เพื่อยกระดับชุมชนให้มีศักยภาพด้านการท่องเที่ยวเชิงสร้างสรรค์และศิลปะวัฒนธรรมเพิ่มขึ้น

4. เพื่อยกระดับความเชื่อมั่นในการจัดงานในโคราชเมืองไมซ์ซิตี้ (MICE City) ที่มีความปลอดภัยจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

5. เพื่อพัฒนาและยกระดับระบบโครงสร้างพื้นฐาน การคมนาคม ขนส่ง ของจังหวัดนครราชสีมา ให้เป็นศูนย์กลางของภาคตะวันออกเฉียงเหนือ

6. เพื่อพัฒนาจังหวัดนครราชสีมาให้เป็นศูนย์กลางเศรษฐกิจ อุตสาหกรรม และอุตสาหกรรม เชิงนิเวศ ของภาคตะวันออกเฉียงเหนือ

**2) เป้าหมายและตัวชี้วัดของประเด็นการพัฒนา**

1. GPP ด้านการท่องเที่ยว เพิ่มขั้นร้อยละ 1-2 ต่อปี

2. ร้อยละ 80 – 85 ของนักท่องเที่ยวและผู้มาเยือนมีความพึงพอใจต่อการบริหารจัดการการท่องเที่ยวของจังหวัด

3. เมืองและชุมชนที่มีศักยภาพด้านการท่องเที่ยวเชิงสร้างสรรค์และวัฒนธรรมไม่น้อยกว่า 10 -20 ชุมชนต่อปี

4. ผู้เข้าร่วมในการจัดงานเมืองไมซ์ (MICE City) ของจังหวัด ร้อยละ 80 – 85 มีความเชื่อมั่นในความปลอดภัยจากปัญหา Covid-19

5. ระบบการคมนาคม ขนส่งของจังหวัด ได้รับการพัฒนา ครบทั้ง 3 ประเภท

6. GPP ภาคอุตสาหกรรม เพิ่มขึ้นร้อยละ 1 ต่อปี

7. มีเงินลงทุนเข้ามาในจังหวัดเพิ่มขึ้น ร้อยละ 1 ต่อปี

**3) แนวทางการพัฒนา**

1. ส่งเสริมและพัฒนาระบบนิเวศทางการท่องเที่ยว (Tourism Eco System) ของโคราชสู่การเป็นจุดหมายปลายทางของการท่องเที่ยว โดยการพัฒนาและปรับปรุงแหล่งท่องเที่ยวทุกประเภท โดยเฉพาะการท่องเที่ยวเชิงนิเวศ ให้มีความสะดวก สะอาด และปลอดภัย จัดให้มีกิจกรรมการเดินทางท่องเที่ยวของจังหวัดนครราชสีมา และกิจกรรมอื่น ๆ เพื่อสร้างความยั่งยืน และรวมถึงการเพิ่มศักยภาพการบริหารจัดการระบบการท่องเที่ยวของจังหวัดนครราชสีมา ให้รองรับกับความต้องการของนักท่องเที่ยวในยุควิถีใหม่

2. ยกระดับเมืองท่องเที่ยวสู่การเป็นเมืองสร้างสรรค์และวัฒนธรรม โดยการคัดเลือกพื้นที่/ประเภทของเมืองสร้างสรรค์และวัฒนธรรม และการจัดกิจกรรมส่งเสริมการท่องเที่ยวเมืองสร้างสรรค์และวัฒนธรรม เพื่อสร้างความยั่งยืน

3. ยกระดับความปลอดภัยของเมืองจัดการประชุม นิทรรศการ และงานอีเว้นต์ (MICE City) โดยการสร้างอุปทานของโคราชเมืองไมซ์ซิตี้ ให้มีความปลอดภัยจากสถานการณ์การแพร่ระบาดของโรคติดเชื้อไวรัสโคโรนา2019 การส่งเสริมการจัดงานประชุม นิทรรศการ และงานอีเว้นต์ของโคราชเมืองไมซ์ (MICE City) และการจัดกิจกรรมประชาสัมพันธ์และสร้างการรับรู้ โคราชเมืองไมซ์ เพื่อสร้างความยั่งยืน

4. พัฒนาโครงสร้างพื้นฐานสู่ความเป็นศูนย์กลางการขนส่งและโลจิสติกส์ โดยการส่งเสริมระบบบริหารจัดการท่าเรือบก (Dry Port) จังหวัดนครราชสีมา มุ่งสู่ความเป็นเป็นศูนย์กลางการเชื่อมโยงสินค้าและผลิตภัณฑ์ระหว่าง EEC กับ CLMV

5. พัฒนาโครงสร้างพื้นฐานการคมนาคมขนส่งภายในจังหวัดนครราชสีมา เพื่อรองรับการเติบโตทางเศรษฐกิจ และการท่องเที่ยว

6. พัฒนาอาชีพและรายได้ของภาคอุตสาหกรรมการขนส่งและโลจิสติกส์ โดยการเพิ่มทักษะบุคลากรในจังหวัดเพื่อรองรับการเติบโตของท่าเรือบก (Dry Port) จังหวัดนครราชสีมา

7. ส่งเสริมเอกชนร่วมลงทุนในกิจการของ (Pubic Private Partnership: PPP) โดยการส่งเสริม ให้เกิดกิจกรรมภายใต้กรอบทางการพัฒนาพื้นที่ระเบียงเศรษฐกิจภาคตะวันออกเฉียงเหนือ (Northeastern Economic Corridor: NeEC - Bioeconomy) ของจังหวัดนครราชสีมา การประชาสัมพันธ์และสร้างการรับรู้เขตพื้นที่และการมีส่วนร่วมการลงทุนท่าเรือบกนครราชสีมาในรูปแบบ PPP การส่งเสริมและพัฒนา ศูนย์ส่งเสริมการลงทุนผู้ประกอบการด้านอุตสาหกรรมการขนส่งและโลจิสติกส์ และการส่งเสริมการมีส่วนร่วมของศูนย์กระจายสินค้าภาคเอกชน

8. ส่งเสริมอุตสาหกรรมที่มีมูลค่าสูง อุตสาหกรรมเป้าหมาย และอุตสาหกรรมเชิงนิเวศ โดยการพัฒนาความเข้มแข็งและยั่งยืนให้กับผู้ประกอบการด้านอุตสาหกรรม ด้านการขนส่งและโลจิสติกส์ และส่งเสริมการใช้ประโยชน์ของพื้นที่ที่มีความได้เปรียบด้านการแข่งขัน

**4) แผนงานโครงการ**

**(1) แผนงาน**

- ยกระดับเศรษฐกิจ การท่องเที่ยว การค้า และการลงทุน

**(2) โครงการ**

**- โครงการพัฒนาด้านเศรษฐกิจ โครงข่ายคมนาคม การค้า การท่องเที่ยว บริการ และ การลงทุน**

กิจกรรมหลักที่ 1 ส่งเสริมระบบนิเวศทางการท่องเที่ยว (Tourism Eco System) ของโคราชสู่การเป็นจุดหมายปลายทางของการท่องเที่ยวคุณภาพ

กิจกรรมหลักที่ 2 ยกระดับเมืองท่องเที่ยวสู่การเป็นเมืองสร้างสรรค์และวัฒนธรรม

กิจกรรมหลักที่ 3 ยกระดับความปลอดภัยของเมืองเพื่อรองรับการจัดการประชุม นิทรรศการ และงานอีเว้นต์

กิจกรรมหลักที่ 4 พัฒนาโครงสร้างพื้นฐานสู่ความเป็นศูนย์กลางการขนส่งและโลจิสติกส์

กิจกรรมหลักที่ 5 พัฒนาโครงสร้างพื้นฐานการคมนาคมขนส่งภายในจังหวัดนครราชสีมา

กิจกรรมหลักที่ 6 พัฒนาอาชีพและรายได้ของภาคอุตสาหกรรมการขนส่งและโลจิสติกส์

กิจกรรมหลักที่ 7 ส่งเสริมเอกชนร่วมลงทุนในกิจการของ (Pubic Private Partnership: PPP)

กิจกรรมหลักที่ 8 ส่งเสริมอุตสาหกรรมที่มีมูลค่าสูง อุตสาหกรรมเป้าหมาย และอุตสาหกรรมเชิงนิเวศ

**ประเด็นการพัฒนาจังหวัดนครราชสีมาที่ 3**

**“บริหารจัดการทรัพยากรธรรมชาติและสิ่งแวดล้อมให้มีความสมบูรณ์อย่างยั่งยืนตามแนวทางเศรษฐกิจพอเพียง”**

**1) วัตถุประสงค์**

1. เพื่อดูแลช่วยเหลือคนจน ผู้ด้อยโอกาส ผู้สูงอายุ และวัยทำงานที่ได้รับผลกระทบจากวิกฤติ การแพร่ระบาดของไวรัสโควิด ให้มีคุณภาพชีวิตที่ดี พึ่งพาตนเอง พึ่งพาครอบครัว และพึ่งพากันในชุมชนได้

2. เพื่อยกระดับการบริหารจัดการภาครัฐของจังหวัดในลักษณะการทำงานแบบบูรณาการ

**2) เป้าหมายและตัวชี้วัดของประเด็นการพัฒนา**

1. ผู้สูงวัยทุกคนมีสุขภาพที่ดี

2. ร้อยละ 2๕ ของผู้ด้อยโอกาสและผู้สูงอายุ มีงานทำ และมีรายได้เพิ่มขึ้น

3. เด็กอายุ 6-12 ปี ไม่น้อยกว่าร้อยละ 90 มีภาวะโภชนาการเท่ากับหรือมากกว่าเกณฑ์มาตรฐานที่กำหนด

4. ผู้เรียนระดับปฐมวัยทุกคน ได้รับการเตรียมความพร้อม ให้เจริญเติบโตตามวัย และผู้เรียน ทุกช่วงวัย ได้รับการพัฒนาครอบคลุมตามหลักสูตร มีสมรรถนะที่จำเป็น อ่านออกเขียนได้ตามวัย คิดวิเคราะห์ สังเคราะห์ที่เหมาะสมในแต่ละช่วงวัยได้

5. เมืองเป้าหมายของจังหวัด จำนวน 2 เมือง ได้รับการประกาศเป็นเมือง Smart city พร้อมทั้งสามารถรักษามาตรฐานได้อย่างยั่งยืน

6. ประชาชนมีความพึงพอใจของประชาชนต่อการบริการของหน่วยงานภาครัฐเพิ่มมากยิ่งขึ้น

**3) แนวทางการพัฒนา**

1. ขับเคลื่อนกิจการผู้สูงวัยให้ไปสู่ตามเกณ์มาตรฐาน โดยการใช้กลไกระดับตำบลในการขับเคลื่อนกิจกรรมผู้สูงอายุ ผู้สูงอายุคุณภาพต่อเนื่อง และการใช้กลไกในระดับอำเภอในการพัฒนาสู่เมืองที่เป็นมิตรกับผู้สูงอายุผ่านเกณฑ์ระดับพื้นฐานรวมถึงขับเคลื่อนชมรมผู้สูงวัยให้ไปสู่เกณฑ์ที่กำหนด

2. ยกระดับการให้บริการสุขภาพผู้สูงอายุ ด้วยการเพิ่มการคัดกรองสุขภาพผู้สูงอายุโดยการคัดกรอง ADL การลดกลุ่มผู้สูงอายุติดเตียง และ การเพิ่มศักยภาพทีมป้องกันการพลัดตกหกล้ม

3. เร่งรัดการกลับคืน สร้างความเข้มแข็งให้กับชุมชนและประชาชน อันเนื่องจากปัญหา Covid-19 โดยการใช้กลไกของตำบลที่ใกล้ชิดและเข้าถึงประชาชนมากที่สุดใน การให้ความรู้และสร้างภูมิคุ้มกัน ด้านการดำรงชีวิตที่ได้รับผลกระทบจากปัญหา Covid-19 การพัฒนาผลิตภัณฑ์ชุมชนและอาชีพตามปัญหาและความต้องการของชุมชน ในสถานการณ์ชีวิตวิถีใหม่ และฟื้นฟูเศรษฐกิจชุมชน เช่น การใช้ประโยชน์ จากนวัตกรรมและต่อยอดสู่การสร้างอาชีพใหม่แก่ชุมชน และการสร้างผลิตภัณฑ์เชิงวัฒนธรรมที่มีคุณค่า เพื่อการสร้างรายได้และสร้างความภาคภูมิใจในภูมิปัญญาท้องถิ่นของชุมชน

4. เสริมสร้างและพัฒนากลุ่มเด็กปฐมวัยและเด็กวัยเรียน ให้มีทักษะชีวิตขั้นพื้นฐานที่จำเป็นและมีเครื่องมือในการเรียนรู้ เพื่อพัฒนาสู่มาตรฐานสากล และศตวรรษที่ 21 ด้วยการเตรียมความพร้อม เด็กปฐมวัยให้เจริญเติบโตตามวัยก่อนเข้าเรียนระดับประถมศึกษาโดยให้คลอบคลุมและทั่วถึงในทุกพื้นที่การพัฒนาเด็กวัยเรียนระดับการศึกษาขั้นพื้นฐาน โดยมุ่งให้ครอบคลุมตามหลักสูตร มุ่งให้ผู้เรียนมีสมรรถนะ ที่จำเป็น และมีขีดความสามารถในการคิดวิเคราะห์ สังเคราะห์ที่เหมาะสมในแต่ละช่วงวัยได้

๕. เร่งรัดการช่วยเหลือกลุ่มเปราะบางเพื่อลดความเหลื่อมล้ำ รวมถึงการพัฒนาคนทุกช่วงวัย เพื่อให้อยู่ดีมีสุข ได้รับประโยชน์จากการพัฒนาตามหลักเศรษฐกิจพอเพียง โดยไม่ทิ้งใครไว้ข้างหลัง และส่งเสริมการบูรณาการแก้ไขปัญหาด้วยความร่วมมือจากทุกภาคส่วนเพื่อให้การพัฒนาคุณภาพชีวิตกลุ่มเปราะบางเกิดขึ้นอย่างยั่งยืนด้วยการใช้กลไกระดับพื้นที่ในการขับเคลื่อนการดำเนินการช่วยเหลือกลุ่มเปราะบาง ทุกช่วงวัย

6. ส่งเสริมการขับเคลื่อนแนวคิดการเสริมสร้างคุณลักษณะพลเมืองดี มีคุณธรรม ถึงพร้อมด้วยความพอเพียง มีวินัย สุจริต จิตอาสา ในสังคมที่เป็นธรรมไม่ทอดทิ้งกัน โดยการส่งเสริมแนวคิดจิตอาสา และขยายฐานไปสู่ทุกหน่วยทางสังคมของจังหวัด และการสนับสนุนการสร้างเสริมในการวิเคราะห์และรับรู้ข่าวสารที่ถูกต้อง เพื่อการตัดสินใจ ในการดำรงชีวิตที่มีคุณภาพ

7. ส่งเสริมการเรียนรู้ตลอดชีวิต (Life-long Learning) เพื่อการพัฒนาขีดความสามารถ อย่างต่อเนื่องของประชาชน โดยการสร้างโอกาสของวัยแรงงาน ได้ Up/Re Skill ให้มีทักษะเพียงพอ เพื่อรองรับการเปลี่ยนแปลงของตลาดแรงงานในอนาคต และการใช้เทคโนโลยีสู่การแก้ปัญหาเมือง และความเป็นเมืองอัจฉริยะ

8. ส่งเสริมการดูแลสุขภาวะของประชาชน โดยการควบคุมและป้องกันโรคจากสัตว์สู่คน และ การควบคุมและป้องกันโรคอุบัติใหม่

๙. ยกระดับการบริหารจัดการภาครัฐของจังหวัดในลักษณะการทำงานแบบบูรณาการ โดยยกระดับการบริหารงานจังหวัดแบบบูรณาการที่เชื่อมโยงทุกภาคส่วนราชการ ภาคเอกชน และ ภาคประชาชน ที่เน้นการมีส่วนร่วมในทุกมิติ และการขับเคลื่อนการบริหารตามแนวทางที่กำหนดไว้ร่วมกัน เพื่อประโยชน์สูงสุดของประชาชน

10. เร่งรัดพัฒนาขีดความสามารถของจังหวัดให้ไปสู่การเป็น Smart City โดยพัฒนาปรับปรุงระบบสนับสนุนการบริหารและให้บริการตามแนวทางของ digital transformation

**4) แผนงานโครงการ**

**(1) แผนงาน**

- พัฒนาคน ชุมชน และเมือง

**(2) โครงการ**

**- โครงการพัฒนาด้านสังคม**

กิจกรรมหลักที่ 1 ขับเคลื่อนกิจการผู้สูงวัยให้ไปสู่ตามเกณ์มาตรฐาน

กิจกรรมหลักที่ 2 ยกระดับการให้บริการสุขภาพผู้สูงอายุ

กิจกรรมหลักที่ 3 สร้างความเข้มแข็งให้กับชุมชนและประชาชน อันเนื่องจากปัญหา Covid-19

กิจกรรมหลักที่ 4 เสริมสร้างและพัฒนากลุ่มเด็กปฐมวัยและเด็กวัยเรียน

กิจกรรมหลักที่ 5 การช่วยเหลือกลุ่มเปราะบางเพื่อลดความเหลื่อมล้ำ

กิจกรรมหลักที่ 6 การขับเคลื่อนแนวคิดการสริมสร้างคุณลักษณะพลเมืองดี มีคุณธรรม

กิจกรรมหลักที่ 7 ส่งเสริมการเรียนรู้ตลอดชีวิต (Life-long Learning) เพื่อการพัฒนาขีดความสามารถอย่างต่อเนื่องของประชาชน

กิจกรรมหลักที่ 8 ส่งเสริมการดูแลสุขภาวะของประชาชน

กิจกรรมหลักที่ 9 ยกระดับการบริหารจัดการภาครัฐของจังหวัดในลักษณะ การทำงานแบบบูรณาการ

กิจกรรมหลักที่ 10 เร่งรัดพัฒนาขีดความสามารถของจังหวัดให้ไปสู่การเป็น Smart City

**ประเด็นการพัฒนาจังหวัดนครราชสีมาที่ 4**

**“การเสริมสร้างความมั่นคงทุกมิติ เพื่อปกป้องสถาบันหลักของชาติ และความปลอดภัยในชีวิตและทรัพย์สินของประชาชน”**

**1) วัตถุประสงค์**

1. เพื่อให้ทรัพยากรป่าไม้ของจังหวัด มีความสมบูรณ์ เกิดสมดุล ยั่งยืน และลดผลกระทบจากสัตว์ป่าออกนอกพื้นที่อนุรักษ์

2. เพื่อปรับปรุง และส่งเสริมการใช้ประโยชน์พื้นที่ดินเค็ม

3. เพื่อให้จังหวัดมีสภาพแวดล้อมที่ดีและอยู่ในเกณฑ์มาตรฐาน (คุณภาพอากาศ คุณภาพน้ำ และการบริหารจัดการขยะมูลฝอย)

4. เพื่อให้มีทรัพยากรน้ำอุปโภค บริโภคอย่างเพียงพอ และลดปัญหาภัยแล้ง และอุทกภัย

5. เพื่อเพิ่มขีดความสามารถในการพึ่งมาตนเองด้านพลังงาน

6. เพื่อรักษา ต่อยอด และยกระดับคุณค่าฐานทรัพยากร ระบบนิเวศ และความหลากหลายทางชีวภาพ ในระดับชาติและนานาชาติ สู่วิถีชีวิตชุมชนที่ยั่งยืน ปลอดภัย และเป็นมิตรต่อสิ่งแวดล้อม (Korat Green Deal)

**2) เป้าหมายและตัวชี้วัดของประเด็นการพัฒนา**

1. พื้นที่ป่าเพิ่มขึ้น 12,000 ไร่ต่อปี

2. สัตว์ป่าออกนอกพื้นที่ลดลง

3. พื้นที่ดินเค็มในแต่ละปีได้รับการจัดการและสามารถนำมาใช้ประโยชน์ได้ ร้อยละ 2

4. ปริมาณฝุ่นละอองขนาดเล็ก (PM 2.5) ในชุมชนเมือง อยู่ในเกณฑ์มาตรฐานเพิ่มขึ้น

5. ปริมาณขยะมูลฝอยชุมชน ร้อยละ 75 ของปริมาณเขยะที่เกิดขึ้น ได้รับการจัดการอย่างถูกต้อง

6. คุณภาพน้ำในลำน้ำสายหลักอยู่ในเกณฑ์มาตรฐานเพิ่มขึ้น ร้อยละ 10 ต่อปี (โดยวัดตามเกณฑ์มาตรฐานของกรมควบคุมมลพิษ)

7. หมู่บ้านมีปริมาณน้ำเพื่อการอุปโภค บริโภคในระดับที่เพียงพอเพิ่มขึ้น

8. จำนวนพื้นที่ที่ได้รับผลกระทบจากภัยแล้ง และอุทกภัยลดลง ร้อยละ 10 ต่อปี

9. ปริมาณพลังงานทางเลือก/พลังงานทดแทนที่ผลิตได้เพิ่มขึ้น ร้อยละ 10 ต่อปี

10. พื้นที่อนุรักษ์ของจังหวัด ทั้ง 5 แห่ง ยังคงสถานะในระดับชาติ และนานาชาติ (มรดกโลก 1 แห่ง พื้นที่สงวนชีวมลฑล 1 แห่ง จีโอพาร์ค 1 แห่ง และศูนย์อนุรักษ์พันธุกรรมพืช 2 แห่ง)

11. ปริมาณคาร์บอนเครดิตต่อปริมาณการปล่อยก๊าซเรือนกระจกเพิ่มขึ้น ร้อยละ 1 ต่อปี

**3) แนวทางการพัฒนา**

1. ยกระดับการป้องกันและฟื้นฟูพื้นที่ป่าในส่วนของการป้องกันปราบปรามการลักลอบตัดไม้ทำลายป่า การจัดการไฟป่า และการฟื้นฟูสภาพป่า

2. เร่งรัดการดำเนินการเพื่อลดจำนวนสัตว์ป่าออกนอกพื้นที่ โดยการกำหนดมาตรการป้องกันและติดตามสัตว์ป่าออกนอกพื้นที่การ ฟื้นฟูแหล่งน้ำและแหล่งอาหารสัตว์ป่าในพื้นที่เสี่ยง และการพัฒนาระบบติดตาม และคาดการณ์สภาพอากาศ สำหรับการจัดการแหล่งน้ำในพื้นที่ต้นน้ำ

3. เพิ่มประสิทธิภาพการจัดการพื้นที่ดินเค็ม โดยการเร่งการลดระดับความเค็มของดินในพื้นที่ที่ประสบปัญหาการป้องกันการแพร่กระจายดินเค็ม และการปรับปรุงบำรุงดินและปลูกพืชทนเค็ม รวมทั้งการพัฒนาวิธีการใช้ประโยชน์จากพื้นที่ดินเค็มในการทำการเกษตรทางเลือก

4. เพิ่มประสิทธิภาพการจัดการฝุ่นละอองขนาดเล็ก (PM 2.5) ด้วยการลดและติดตามปริมาณฝุ่นละออง โดยใช้เทคโนโลยีแพลทฟอร์มเพื่อเพิ่มขีดความสามารถในการเฝ้าระวัง ดำเนินการตามมาตรการการเฝ้าระวัง และจัดกิจกรรมที่ช่วยในการลดปริมาณฝุ่นละออง

๕. เพิ่มประสิทธิภาพการจัดการขยะมูลฝอย โดยการคัดแยกขยะในชุมชน ดำเนินกิจกรรม 3 R การนำขยะรีไซเคิลไปใช้ประโยชน์เพิ่มมูลค่าก่อให้เกิดรายได้และปรับปรุงระบบกำจัดขยะมูลฝอยแบบถูกหลักวิชาการ

6. เพิ่มประสิทธิภาพการจัดการน้ำเสียก่อนลงสู่แหล่งน้ำ โดยเร่งบำบัดน้ำเสียในชุมชนและน้ำทิ้งจากโรงงานอุตสาหกรรมให้มีค่ามาตรฐานควบคุมการระบายน้ำทิ้ง และการปรับปรุงระบบบำบัดน้ำเสียให้เกิดประสิทธิภาพสูงสุด

7. เพิ่มศักยภาพการบริหารจัดการน้ำอุปโภคบริโภค โดยการจัดให้มีน้ำอุปโภคบริโภคให้หมู่บ้าน ที่ขาดแคลน และจัดหาน้ำสำรอง

8. เพิ่มประสิทธิภาพการจัดการภัยแล้ง น้ำท่วมขัง และอุทกภัย โดยการพัฒนาระบบสารสนเทศเพื่อลดและติดตามการเกิดปัญหาภัยแล้ง น้ำท่วมขังรอการระบาย อุทกภัย และพัฒนาโครงสร้างพื้นฐาน เพื่อป้องกันการเกิดภัยพิบัติ

๙. ส่งเสริมการผลิตและใช้พลังงานทางเลือก/พลังงานทดแทน โดยเพิ่มการผลิตไฟฟ้าจากพลังงานแสงอาทิตย์ และพลังงานชีวมวล และพลังงานทางเลือกอื่นๆ

10. บริหารจัดการโคราชจีโอพาร์คให้เกิดความยั่งยืน โดยการประชาสัมพันธ์ และสร้างการรับรู้ ความรู้ ความเข้าใจ สร้างการมีส่วนร่วมของชุมชนท้องถิ่น พัฒนาศูนย์เรียนรู้แหล่งโคราชจีโอพาร์ค ส่งเสริม การอนุรักษ์มรดกทางธรณี ธรรมชาติ และวัฒนธรรม โคราชจีโอพาร์ค ทักษะภูมิปัญญาท้องถิ่นต่อยอดผลิตภัณฑ์อัตลักษณ์ท้องถิ่น การศึกษาหลักสูตรโคราช จีโอพาร์ค และเชื่อมโยงโปรแกรมการอนุรักษ์อื่นของยูเนสโกในพื้นที่จังหวัด

11. บริหารจัดการพื้นที่สงวนชีวมณฑลสะแกราช โดยประชาสัมพันธ์ และสร้างการรับรู้ ความรู้ ความเข้าใจ ส่งเสริมการมีส่วนร่วมของชุมชนรอบพื้นที่สงวนชีวมณฑล ต่อยอดผลงานวิจัยความหลากหลายทางชีวภาพเพื่อการพัฒนาพื้นที่อย่างยั่งยืน และเชื่อมโยงโปรแกรมการอนุรักษ์อื่นของยูเนสโกในพื้นที่จังหวัด

12. บริหารจัดการพื้นที่มรดกโลก กลุ่มป่าดงพญาเย็น-เขาใหญ่ โดยการส่งเสริมการมีส่วนร่วมของชุมชนรอบพื้นที่มรดกโลก การดำเนินกิจกรรมการอนุรักษ์พื้นที่มรดกโลก และเชื่อมโยงโปรแกรมการอนุรักษ์อื่นของยูเนสโกในพื้นที่จังหวัด

13. ส่งเสริมกิจกรรมลดการปล่อยก๊าซเรือนกระจก โดยพัฒนาต่อยอดองค์ความรู้เกี่ยวกับการใช้ประโยชน์ความหลากหลายทางชีวภาพและภูมิปัญญาของชุมชนและท้องถิ่นไปสู่การใช้ประโยชน์เชิงพาณิชย์ พัฒนาเศรษฐกิจจากฐานชีวภาพ ทรัพยากรธรรมชาติและสิ่งแวดล้อม มุ่งสู่เศรษฐกิจฐานนวัตกรรมที่มีมูลค่าสูงและเป็นมิตรต่อสิ่งแวดล้อม และสร้างวิถีชีวิตที่ยั่งยืน มีความปลอดภัย และเป็นมิตรต่อสิ่งแวดล้อม

**4) แผนงานโครงการ**

**(1) แผนงาน**

- ยกระดับบริหารจัดการทรัพยากรธรรมชาติและสิ่งแวดล้อม

**(2) โครงการ**

**- โครงการบริหารจัดการด้านทรัพยากรธรรมชาติและสิ่งแวดล้อม**

กิจกรรมหลักที่ 1 ยกระดับการป้องกันและฟื้นฟูพื้นที่ป่า

กิจกรรมหลักที่ 2 เร่งรัดการดำเนินการเพื่อลดจำนวนสัตว์ป่าออกนอกพื้นที่

กิจกรรมหลักที่ 3 เพิ่มประสิทธิภาพการจัดการพื้นที่ดินเค็ม

กิจกรรมหลักที่ 4 เพิ่มประสิทธิภาพการจัดการฝุ่นละอองขนาดเล็ก (PM 2.5)

กิจกรรมหลักที่ 5 เพิ่มประสิทธิภาพการจัดการขยะมูลฝอย

กิจกรรมหลักที่ 6 เพิ่มประสิทธิภาพการจัดการน้ำเสียก่อนลงสู่แหล่งน้ำ

กิจกรรมหลักที่ 7 เพิ่มศักยภาพการบริหารจัดการน้ำอุปโภคบริโภค

กิจกรรมหลักที่ 8 เพิ่มประสิทธิภาพการจัดการภัยแล้ง น้ำท่วมขัง และอุทกภัย

กิจกรรมหลักที่ 9 ส่งเสริมการผลิตและใช้พลังงานทางเลือก/พลังงานทดแทน

กิจกรรมหลักที่ 10 บริหารจัดการโคราชจีโอพาร์คให้เกิดความยั่งยืน

กิจกรรมหลักที่ 11 บริหารจัดการพื้นที่สงวนชีวมณฑลสะแกราช

กิจกรรมหลักที่ 12 บริหารจัดการพื้นที่มรดกโลก กลุ่มป่าดงพญาเย็น-เขาใหญ่

กิจกรรมหลักที่ 13 ส่งเสริมกิจกรรมลดการปล่อยก๊าซเรือนกระจก

**ประเด็นการพัฒนาจังหวัดนครราชสีมาที่ ๕**

**“การพัฒนาระบบการบริหารจัดการภาครัฐ”**

**1) วัตถุประสงค์**

1. เพื่อให้ประชาขนมีความปลอดภัยในชีวิตและทรัพย์สิน รวมทั้งเกิดความสงบเรียบร้อย ภายในจังหวัด

2. เพื่อเสริมสร้างศักยภาพในการป้องกันและลดผลกระทบจากสาธารณภัย

3. เพื่อยกระดับการจัดการป้องกันและลดอุบัติเหตุทางถนน

**2) เป้าหมายและตัวชี้วัดของประเด็นการพัฒนา**

1. คดีอาญา (ที่สำคัญ) ลดลง ร้อยละ 5 ต่อปี

2. พื้นที่ที่ได้รับผลกระทบจากสาธารณภัยลดลง ร้อยละ 10 ต่อปี

3. อัตราผู้เสียชีวิตจากอุบัติเหตุทางถนนต่อแสนประชากรลดลง ร้อยละ 2 ต่อปี

**3) แนวทางการพัฒนา**

1. พัฒนาขีดความสามารถในระบบการดูแลรักษาความปลอดภัยในชีวิตและทรัพย์สินของประชาชน โดยการสร้างเครือข่ายบูรณาการในการป้องกันปัญหาอาชญากรรมในชุมชน การติดตั้งกล้องโทรทัศน์วงจรปิดในพื้นที่เสี่ยงของจังหวัด และการตั้งจุดตรวจจุดสกัดในพื้นที่เสี่ยง เส้นทางคมนาคมหลัก และเส้นทางรองของจังหวัด

2. ยกระดับการรับรู้ของประชาขนในความรับรู้ด้านสิทธิและเสรีภาพขั้นพื้นฐาน โดยการสร้างการรับรู้กฎหมาย สิทธิและเสรีภาพของประชาชนตามรัฐธรรมนูญแห่งราชอาณาจักรไทย

3. เพิ่มพื้นที่ที่มีศักยภาพในการป้องกันและบรรเทาสาธารณภัย โดยการเสริมสร้างแนวทางในการป้องกันและลดผลกระทบจากสาธารณภัย และสร้างการรับรู้ในการป้องกันและบรรเทาสาธารณภัยให้กับประชาชน

4. ยกระดับการจัดการป้องกันและลดอุบัติเหตุทางถนน โดยการเสริมสร้างความปลอดภัยและลดผลกระทบจากอุบัติเหตุทางถนน และสร้างการรับรู้ในการป้องกันและลดอุบัติเหตุทางถนนให้กับประชาชน

**4) แผนงานโครงการ**

**(1) แผนงาน**

- ความมั่นคงปลอดภัยในชีวิตและทรัพย์สินของประชาชน

**(2) โครงการ**

**โครงการรักษาความมั่นคงและปลอดภัยในชีวิตและทรัพย์สินของประชาชน**

กิจกรรมหลักที่ 1 พัฒนาขีดความสามารถในระบบการดูแลรักษาความปลอดภัย ในชีวิตและทรัพย์สินของประชาชน

กิจกรรมหลักที่ 2 ยกระดับการรับรู้ของประชาขนในความรับรู้ด้านสิทธิและเสรีภาพขั้นพื้นฐาน

กิจกรรมหลักที่ 3 เพิ่มพื้นที่ที่มีศักยภาพในการป้องกันและบรรเทาสาธารณภัย

กิจกรรมหลักที่ 4 ยกระดับการจัดการป้องกันและลดอุบัติเหตุทางถนน

**เป้าประสงค์เชิงยุทธศาสตร์ ตัวชี้วัด และกลยุทธ์**

**ยุทธศาสตร์ที่ 1 การพัฒนาและเพิ่มศักยภาพการแข่งขันเศรษฐกิจ**

|  |  |  |
| --- | --- | --- |
| **เป้าประสงค์เชิงยุทธศาสตร์** | **ตัวชี้วัดเชิงยุทธศาสตร์** | **กลยุทธ์** |
| 1. เพื่อขยายอัตราการเจริญเติบโตทางเศรษฐกิจ | 1. อัตราการเปลี่ยนแปลงของรายได้เฉลี่ยของครัวเรือนในจังหวัด (%) | 1. ส่งเสริมการสร้างมูลค่าสินค้าและบริการทั้งในและนอกภาคการเกษตร (ต้นทาง กลางทาง และปลายทาง) |
|  | 2. ส่งเสริมการนำนวัตกรรมการเกษตรอุตสาหกรรมและอาหารปลอดภัย (Food Valley) มาใช้เพิ่มศักยภาพในการผลิต |
| 2. อัตราการเปลี่ยนแปลงของผลิตภัณฑ์มวลรวมจังหวัด (%) | 3. ส่งเสริมและพัฒนาโครงสร้างพื้นฐานและระบบโลจิสติกส์เพื่อรองรับการขยายตัวทางเศรษฐกิจ |
|  | 4. ส่งเสริมและพัฒนาสินค้าและบริการการท่องเที่ยวและการพัฒนาขีดความสามารถในการแข่งขันด้านการท่องเที่ยวของจังหวัด |
| 2. เพื่อสร้างเสถียรภาพทางเศรษฐกิจ | 3. อัตราการว่างงาน (%) | 5. นำองค์ความรู้สู่ผู้ปฏิบัติอย่างยั่งยืนตามแนวทางเศรษฐกิจพอเพียง หรือโครงการอันเนื่องมาจากพระราชดำริ |
| 4. อัตราส่วนหนี้เฉลี่ยต่อรายได้เฉลี่ยของครัวเรือน (เท่า) |
| 5. จำนวนครัวเรือนที่ได้รับการส่งเสริมอาชีพในพื้นที่เพิ่มขึ้น (ครัวเรือน/ปี) |
| 6. อัตราส่วนการออกเฉลี่ยต่อรายได้เฉลี่ยของครัวเรือน (%) | 6.ส่งเสริมการออกของครัวเรือน |
| 3. เพื่อเพิ่มขีดความสามารถในการแข่งขัน | 7. ผลิตภาพแรงงาน (บาท/คน) | 7. สร้างโอกาสและพัฒนาฝีมือให้กับผู้อยู่ในวัยแรงงานและผู้ประกอบการ |
| 8. จำนวนผู้ประกอบการด้านนวัตกรรมและเทคโนโลยีเพิ่มขึ้น (ราย) | 8. สนับสนุนการผลิตและสร้างผลงานนวัตกรรมการเกษตรอุตสาหกรรม และอาหารปลอดภัยที่สอดคล้องกับการพัฒนาจังหวัด |

**ยุทธศาสตร์ที่ 2 การลดความเหลื่อมล้ำ เพื่อยกระดับสังคมให้เป็นเมืองน่าอยู่ ตามแนวทางเศรษฐกิจพอเพียง**

|  |  |  |
| --- | --- | --- |
| **เป้าประสงค์เชิงยุทธศาสตร์** | **ตัวชี้วัดเชิงยุทธศาสตร์** | **กลยุทธ์** |
| 1. เพื่อลดความยากจนและความเหลื่อมล้ำ | 1. ร้อยละของประชากร ที่อยู่ใต้เส้นความยากจน (%) | 1. ส่งเสริมอาชีพเสริมเพื่อเพิ่มรายได้ลดรายจ่ายตามแนวทางเศรษฐกิจพอเพียง และการขยายผลตามโครงการอันเนื่องมาจากพระราชดำริ |
| 2. สัมประสิทธิ์การกระจายรายได้ (Gini Coefficient) | 2. ส่งเสริมการกระจายรายได้อย่างทั่วถึงและได้รับสิ่งอำนวยความสะดวกจากโครงสร้างพื้นฐานของภาครัฐ รวมทั้งระบบป้องกันภัยที่เอื้อต่อการกระจายเศรษฐกิจ |
| 2. เพื่อพัฒนาโครงข่ายความคุ้มครองทางสังคม | 3. ร้อยละผู้อยู่ในระบบประกันสังคมต่อกำลังแรงงาน (%) | 3. ส่งเสริมการเข้าถึงระบบประกันสังคมของแรงงานในจังหวัด |
|  | 4. ส่งเสริมการจัดบริการสาธารณสุขที่มีคุณภาพและสามารถบริการได้อย่างครอบคลุม |
|  | 5. ส่งเสริมให้สังคมปราศจากโรคระบาดจากสัตว์เร่ร่อนสู่คน |
| 3. เพื่อสร้างภูมิคุ้มกันให้กับสังคม | 4. ระดับความสำเร็จของหน่วยงานที่จัดกิจกรรมส่งเสริมด้านศาสนา ศิลปะ วัฒนธรรม | 6. ส่งเสริมให้สังคมมีภูมิคุ้มกันทางสังคม |
|  | 7. ส่งเสริมและประชาสัมพันธ์ให้ประชาชนที่ประสบปัญหาทางสังคมขอรับบริการจากส่วนราชการที่รับผิดชอบตามภารกิจที่กฎหมายกำหนด |
| 4.เพื่อให้ประชาชนเข้าถึงโอกาสทางเศรษฐกิจและสังคม | 5. อัตราส่วนแพทย์ต่อประชากร (แพทย์/คน) (ปี 2559 แพทย์ 626 คน) ประชากร 2,629,979 คน | 8. ส่งเสริมให้มีการผลิตบุคลากรด้านสาธารณสุขเพิ่มขึ้น (แพทย์ ทันตแพทย์ พยาบาล แพทย์เวชศาสตร์) |
|  | 6. ประชาชน นักศึกษาและบุคคลการด้านดิจิทัลได้รับความรู้และประโยชน์จากเทคโนโลยีดิจิทัล (คน) | 9. ส่งเสริมการสร้างทักษะ ด้านเทคโนโลยีดิจิทัลแก่ประชาชนทุกสาขาอาชีพ |
|  | 7. จำนวนปีการศึกษาเฉลี่ยประชากรไทย อายุ 15-59 ปี (ปี) | 10.เพิ่มโอกาสทางการศึกษาแก่ประชาชนอายุ 15 – 59 ปี |
|  | 8. ค่าเฉลี่ยคะแนน O-net ม.3 (คะแนน) | 11. ยกระดับผลสัมฤทธิ์ทางการเรียนของผู้เรียนชั้นมัธยมศึกษาปีที่ 3 ให้สูงขึ้น |

**ยุทธศาสตร์ที่ 3 บริหารจัดการทรัพยากรธรรมชาติและสิ่งแวดล้อมให้มีความสมบูรณ์อย่างยั่งยืนตามแนวทางเศรษฐกิจพอเพียง**

|  |  |  |
| --- | --- | --- |
| **เป้าประสงค์เชิงยุทธศาสตร์** | **ตัวชี้วัดเชิงยุทธศาสตร์** | **กลยุทธ์** |
| 1. เพื่ออนุรักษ์สิ่งแวดล้อมและทรัพยากรธรรมชาติ | 1.อัตราการเปลี่ยนแปลงของพื้นที่ป่าไม้ในจังหวัด (จำนวน 1,920,525 ไร่) | 1. อนุรักษ์ ฟื้นฟู และให้ความรู้ สร้างจิตสำนึกประชาชน ได้ตระหนักถึงคุณค่า และประโยชน์ของทรัพยากรป่าไม้ ตามแนวทางเศรษฐกิจพอเพียง |
| 2. ปริมาณขยะในจังหวัด (ตัน) | 2. เพิ่มความสามารถในการจัดการขยะ และรณรงค์ให้ทุกภาคส่วนสำนึกรับผิดชอบต่อสังคมเกี่ยวกับการลดปริมาณขยะ |
| 3. การจัดการน้ำเสีย (แห่ง) | 3. ส่งเสริมให้องค์กรปกครองส่วนท้องถิ่นดำเนินการจัดการน้ำเสีย |
| 4. พื้นที่บริหารจัดการน้ำเพิ่มขึ้น (ไร่) | 4. ส่งเสริมให้มีการบริหารจัดการน้ำทั้งในเขตชลประทาน และนอกเขตชลประทาน ตามแนวทางเศรษฐกิจพอเพียง และการขยายผลตามโครงการอันเนื่องมาจากพระราชดำริ |
| 2.เพื่อใช้พลังงานอย่างมีประสิทธิภาพ | 5.สัดส่วนปริมาณการใช้น้ำมันเชื้อเพลิงเพื่อยานพาหนะต่อประชากร (ลิตร/คน) | 5.รณรงค์การใช้พลังงานอย่างมีประสิทธิภาพในระดับครัวเรือน อุตสาหกรรม และภาครัฐ |
| 6.สัดส่วนปริมาณการใช้ไฟฟ้าภาคครัวเรือนต่อประชากร (ล้านกิโลวัตต์/คน/ปี) |
| 7. สัดส่วนปริมาณการใช้ไฟฟ้าในภาคที่ไม่ใช้ครัวเรือนต่อ GPP(กิโลวัตต์-ชั่วโมง/ล้านบาท) |
| 8.สัดส่วนปริมาณการใช้น้ำมันเชื้อเพลิงในภาคอุตสาหกรรม (ลิตร/ล้านบาท) |

**ยุทธศาสตร์ที่ 4 การเสริมสร้างความมั่นคง ทุกมิติ เพื่อปกป้องสถาบันหลักของชาติ และความปลอดภัยในชีวิตและทรัพย์สินของประชาชน**

|  |  |  |
| --- | --- | --- |
| **เป้าประสงค์เชิงยุทธศาสตร์** | **ตัวชี้วัดเชิงยุทธศาสตร์** | **กลยุทธ์** |
| 1.เสริมสร้างความมั่นคงเพื่อปกป้องสถาบันหลักของชาติ | 1.จำนวนตำบลที่เข้าร่วมกิจกรรมเสริมสร้างความรู้ความเข้าใจถึงความสำคัญของสถาบันหลักของชาติ (ตำบล) | 1. สร้างความรู้ความเข้าใจถึงความสำคัญของสถาบันหลักของชาติให้ประชาชนได้รับรู้รับทราบ |
| 2.ส่งเสริม พัฒนาอาชีพตามแนวทางโครงการอันเนื่องมาจากพระราชดำริ |
| 3. ส่งเสริมการเรียนรู้หลักการทรงงานและแนวทางพระราชดำริ |
| 2. เป็นศูนย์บริหารจัดการเครือข่ายการป้องกันและแก้ไขปัญหาด้านความมั่นคงทุกมิติ | 2. จำนวนตำบลที่เข้าร่วมโครงการ/กิจกรรมเครือข่ายการป้องกันเครือข่ายการป้องกันและแก้ไขปัญหาทุกมิติ (ตำบล) | 4. การป้องกันและแก้ไขปัญหายาเสพติด |
| 5. การป้องกันและแก้ไขปัญหาแรงงานต่างด้าวผิดกฎหมายและการค้ามนุษย์ |
| 6. การป้องกันและแก้ไขปัญหาการบุกรุกทำลายทรัพยากรธรรมชาติและสิ่งแวดล้อม |
| 7.การป้องกันและแก้ไขปัญหาภัยก่อการร้ายและอาชญากรรมข้ามชาติ |
| 8. การป้องกันและแก้ไขปัญหาภัยคุกคามรูปแบบใหม่ |
| 9. การส่งเสริม ป้องกันและแก้ไขปัญหาสาธารณภัย |
| 10. การป้องกันและรักษาความสงบเรียบร้อยภายในจังหวัด |
| 11. ส่งเสริมและสร้างเครือข่าย |
| 3. เสริมสร้างความปรองดองและความสมานฉันท์ในชาติ | 3.สร้างการรับรู้ที่ถูกต้อง (ตำบล) | 12. ส่งเสริมการสร้างความปรองดองสมานฉันท์ของประชาชน หรือนักเรียน นักศึกษาในจังหวัด |
| 13. ส่งเสริมการมีส่วนร่วมของทุกภาคส่วน |

**ยุทธศาสตร์ที่ 5 การพัฒนาระบบการบริหารจัดการภาครัฐ**

|  |  |  |
| --- | --- | --- |
| **เป้าประสงค์เชิงยุทธศาสตร์** | **ตัวชี้วัดเชิงยุทธศาสตร์** | **กลยุทธ์** |
| 1. เพิ่มประสิทธิภาพการปฏิบัติราชการ | 1. ร้อยละของสถานพยาบาลที่ได้รับการรับรองคุณภาพ HA (%) | 1. เพิ่มขีดความสามารถการให้บริการภาครัฐ ตามแนวทางหลักการทรงงาน |
| 2. ร้อยละของครัวเรือนที่เข้าถึงน้ำประปา (4) |
| 3. ร้อยละของครัวเรือนที่เข้าถึงไฟฟ้า (%) |
| 4.ร้อยละของประชากรที่เข้าถึงอินเตอร์เน็ต (%) |
| 5. การให้บริการภาครัฐ รัฐวิสาหกิจ และเอกชน  5.1 จำนวนครั้ง  5.2 ร้อยละความพึงพอใจของผู้รับบริการ |
| 6. ร้อยละของภาษีท้องถิ่นที่จัดเก็บรายได้ไม่รวมเงินอุดหนุนเฉพาะกิจ (%) (ปี 58 จำนวน 1,855,699,358 บาท) |
|  | 7. ร้อยละของภาษีท้องถิ่นที่จัดเก็บรายได้ ไม่รวมเงินอุดหนุนเฉพาะกิจ (%) (ปี 58 จำนวน 1,855,699,358 บาท) | 2. เพิ่มขีดความการจัดเก็บรายได้ขององค์กรปกครองส่วนท้องถิ่น |
| 2.เพิ่มประสิทธิภาพการพัฒนาองค์กร | 8.ร้อยละความพึงพอใจต่อประสิทธิภาพการพัฒนาองค์กร  8.1 ประชาชน  8.2 บุคลากรภายในองค์กร | 3. การพัฒนาบุคลากร  4. การปรับปรุงระบบสารสนเทศ  5. การปรับปรุงวัฒนธรรมองค์กร  6. การสร้างความโปร่งใสในองค์กร |

**๔) ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด**

**กรอบยุทธศาสตร์และแนวทางการพัฒนาขององค์กรปกครองส่วนท้องถิ่นในเขตจังหวัดนครราชสีมา**

**1. ยุทธศาสตร์การสานต่อแนวทางพระราชดำริแนวทางการพัฒนา**

แนวทางการพัฒนา

1.1 ประสานและบริหารจัดการน้ำ ตามพระราชดำรัสของพระบาทสมเด็จพระเจ้าอยู่หัวฯ เมื่อปี 2538 เพื่อแก้ไขและป้องกันปัญหาอุทกภัยอย่างเป็นระบบ

1.2 พัฒนาขุดลอก คูคลองและจัดสร้างแหล่งน้ำ สงวนและเก็บกักน้ำเพื่อการเกษตร เพื่อการอุปโภคบริโภค รวมทั้งวางโครงการเพื่อแก้ไขปัญหาน้ำท่วมและน้ำแล้ง

1.3 พัฒนาชุมชนและสังคมตามแนวทางปรัชญาเศรษฐกิจพอเพียง และให้เข้าใจเรื่องการใช้น้ำและทรัพยากรธรรมชาติและสิ่งแวดล้อม ให้คุ้มค่า

**2. ยุทธศาสตร์ด้านการพัฒนาการศึกษา**

แนวทางการพัฒนา

2.1 ส่งเสริมและพัฒนาระบบการศึกษา ให้เป็นไปตามมาตรฐานการศึกษา

2.2 พัฒนาและเตรียมบุคลากรด้านการศึกษา (ครู บุคลากรทางการศึกษานักเรียน) ให้เป็นผู้มีคุณภาพมีทักษะและศักยภาพตามมาตรฐานสากล รองรับประชาคมอาเซียน

2.3 สนับสนุนให้มีการนำระบบเทคโนโลยีสารสนเทศมาใช้เป็นเครื่องมือและประกอบการศึกษาเป็นเครื่องมือของชุมชนและประชาชนทั่วไป

2.4 สนับสนุนศูนย์คอมพิวเตอร์ระดับชุมชนเพื่อเพิ่มทักษะประชาชนในชุมชนสนับสนุนและส่งเสริมให้ประชาชนทุกหมู่ทุกระดับให้เตรียมพร้อมและตระหนักถึงความสำคัญของการสู่ประชาคมอาเซียนในทุกด้าน เช่น ด้านแรงงาน ด้านอาชีพ ฯลฯ โดยเฉพาะด้านการใช้ภาษาในสังคมอาเซียน เช่น ภาษาอังกฤษเป็นต้น

2.5 ส่งเสริมการศึกษาในระบบ นอกระบบ และการศึกษาตามอัธยาศัย

**๓. ยุทธศาสตร์ด้านการพัฒนาการเกษตร**

แนวทางการพัฒนา

3.1 พัฒนา ปรับปรุงพันธุ์พืชและเมล็ดพันธุ์พืชที่ดีมีคุณภาพเพื่อเกษตรกรจะได้เพิ่มผลผลิตโดยส่งเสริมให้เกิดเกษตรอุตสาหกรรม เกิดพันธุ์พืชใหม่ ๆ ที่มีคุณภาพสูงขึ้นโดยอาศัยเทคโนโลยีที่ทันสมัยโดยขอความร่วมมือกับหน่วยงานทั้งภาครัฐและเอกชน

3.2 ลดต้นทุนการผลิตและเพิ่มมูลค่าผลผลิตทางการเกษตร ปรับปรุงผลิตผลให้มีคุณภาพมีมาตรฐานสากลโดยการร่วมมือและความร่วมมือกับหน่วยงานทั้งภาครัฐและเอกชน

3.3 สนับสนุนการจัดตั้งกองทุนเพื่อเกษตรกรในหมู่บ้าน (อกม.) หารูปแบบใหม่ ๆ ปรับปรุงรูปแบบเก่าให้มีคุณภาพและประสิทธิภาพมากขึ้น

3.4 ส่งเสริมสนับสนุนการถนอมและแปรรูปสินค้าทางการเกษตรอย่างมีคุณภาพนำเครื่องจักรและเทคโนโลยีใหม่ ๆ มาใช้เพื่อเพิ่มมูลค่าสินค้าและปริมาณสินค้าคุณภาพในท้องถิ่น ส่งเสริมการกระจายสินค้าไปสู่ทั้งภายในและต่างประเทศโดยการร่วมมือและให้ความร่วมมือกับหน่วยงานทั้งภาครัฐและเอกชน

3.5 สนับสนุนการทำการเกษตรทางเลือก เพื่อเพิ่มคุณภาพและประสิทธิภาพของนโยบายเศรษฐกิจพอเพียงโดยอาศัยเทคโนโลยีที่ทันสมัยโดยขอความร่วมมือและให้ความร่วมมือกับหน่วยงานทั้งภาครัฐและเอกชน

**๔. ยุทธศาสตร์ด้านการพัฒนาสังคม**

แนวทางการพัฒนา

4.1 ส่งเสริมและพัฒนาบทบาทของคณะกรรมการหมู่บ้านและชุมชนให้เข้มแข็งเพื่อเป็นผู้นำการพัฒนาชุมชนและท้องถิ่นที่มีคุณภาพ

4.2 ส่งเสริมโครงการพัฒนาระดับหมู่บ้าน ให้พึ่งตนเองได้ให้ประชาชนมีฐานะดีขึ้นมีสาธารณูปโภคที่ดีและเข้าถึงทุกชุมชน

4.3 ส่งเสริม พัฒนาบทบาทและคุณภาพชีวิตของสตรี ผู้สูงอายุ ผู้พิการ และผู้ด้อยโอกาสโดยการจัดกิจกรรมที่เหมาะสมและดำเนินการให้เกิดกองทุน หรือจัดหางบประมาณเพื่อดำเนินการพัฒนาบทบาทและคุณภาพชีวิตอย่างต่อเนื่อง รวมตลอดถึงการพัฒนาให้มีความรู้ความชำนาญในวิชาชีพที่เหมาะสมเพื่อพึ่งพาตนเอง เลี้ยงตนเอง และครอบครัวได้อย่างมีเกียรติและศักดิ์ศรี ทัดเทียมกับบุคคลทั่วไป

4.4 ส่งเสริม พัฒนาคุณภาพของเด็กและเยาวชน เพื่อเป็นบุคลากรที่มีคุณภาพของสังคมต่อไปในอนาคต

4.5 ส่งเสริมพัฒนาคุณภาพและศักยภาพตามความสามารถของแรงงานในท้องถิ่นเพื่อเตรียมยกระดับเข้าสู่ประชาคมอาเซียน

4.6 ดำเนินการสนับสนุนและประสานรัฐบาล องค์กรปกครองส่วนท้องถิ่นทุกระดับเพื่อป้องกันและให้มีการปราบปราบและแก้ไขปัญหาการเสพ การผลิตและการจำหน่ายยาเสพติดในทุกระดับ

4.7 ดำเนินการโครงการ อบจ.สัญจรเพื่อให้บริการประชาชน และรับทราบปัญหาอุปสรรคและความต้องการของประชาชนในพื้นที่

4.8 ส่งเสริมและประกาศเกียรติคุณผู้ที่เป็นแบบอย่างที่ดีและสร้างคุณประโยชน์ต่อสังคมรวมทั้งจัดสร้างหอเกียรติยศ (Hall of Fame) เพื่อประกาศเกียรติคุณผู้มีคุณูปการ และสร้างชื่อเสียงให้แก่จังหวัดนครราชสีมา

**5. ยุทธศาสตร์ด้านการพัฒนาสาธารณสุข**

แนวทางการพัฒนา

5.1 สนับสนุนการจัดตั้งกองทุน และเพิ่มสวัสดิการเพื่อพัฒนาศักยภาพของอาสาสมัครสาธารณสุขหมู่บ้าน (อสม.)

5.2 ส่งเสริมและสนับสนุนให้การรักษาพยาบาลประชาชนในระดับตำบล หมู่บ้านและชุมชนที่มีคุณภาพและมาตรฐานเพื่อให้ประชาชนได้รับบริการที่ดี ทั่วถึงและทันเหตุการณ์โดยร่วมมือกับโรงพยาบาลส่งเสริมสุขภาพตำบล และหน่วยงานหรือองค์กรที่เกี่ยวข้อง

5.3 ส่งเสริมสุขภาพและอนามัยของประชาชนในระดับหมู่บ้านและชุมชน ให้มีสุขภาพแข็งแรงโดยให้การเรียนรู้การดูแลสุขภาพ การออกกำลังกาย การป้องกันโรค การใช้ยาอย่างถูกต้อง การรับประทานอาหารที่มีประโยชน์ และการเข้ารับการตรวจสุขภาพหรือการรับบริการด้านสาธารณสุขตามขั้นตอนและวิธีการทางการแพทย์

**6. ยุทธศาสตร์ด้านการพัฒนาโครงสร้างพื้นฐาน**

แนวทางการพัฒนา

6.1 ส่งเสริมสนับสนุนการวางระบบการพัฒนาโครงสร้างคุณภาพชีวิตพื้นฐานให้สอดคล้องกับความจำเป็นและความต้องการของประชาชนในการดำรงชีวิตอย่างพอเพียง

6.2 ก่อสร้าง ปรับปรุงเส้นทางการคมนาคมอย่างทั่วถึงให้สามารถตอบสนองความต้องการ และแก้ไขปัญหาความเดือดร้อนของประชาชน โดยเฉพาะเส้นทางการขนส่งผลผลิตทางการเกษตร แหล่งท่องเที่ยว และพื้นที่อื่น ๆ ที่เกี่ยวข้องกับการดำรงชีวิตของประชาชน

6.3 ประสาน สนับสนุน ร่วมมือกับส่วนราชการ และองค์กรปกครองส่วนท้องถิ่นอื่น ๆ เพื่อสนับสนุนเครื่องมือ เครื่องจักรกล ตลอดจนผู้ปฏิบัติงานที่มีความชำนาญในการก่อสร้าง ปรับปรุง เส้นทางการคมนาคม

6.4 ประสานในการแก้ไขปัญหาความเดือดร้อนของประชาชนในด้านสาธารณูปโภคและส่งเสริมให้ประชาชนเข้าใจในการใช้และรักษาสาธารณูปโภคอย่างคุ้มค่า

6.5 ดำเนินการปรับปรุงระบบขนส่งในจังหวัดนครราชสีมา เพื่อแก้ไขปัญหาจราจรความปลอดภัยและความเป็นระเบียบในการให้บริการแก่ประชาชน

**7. ยุทธศาสตร์ด้านการพัฒนาการท่องเที่ยวศาสนา - วัฒนธรรม ประเพณีและกีฬา**

แนวทางการพัฒนา

7.1 พัฒนาฟื้นฟูและส่งเสริมกิจกรรมด้านศาสนาศิลปวัฒนธรรมและประเพณีของชุมชนท้องถิ่นโคราช เพื่อการอนุรักษ์สืบสานต่อและเชื่อมโยงสู่กิจกรรมการท่องเที่ยว

7.2 พัฒนาและฟื้นฟูแหล่งท่องเที่ยวเดิม สร้างแหล่งท่องเที่ยวใหม่ รวมทั้งกิจกรรมด้านการท่องเที่ยว และส่งเสริมอำนวยความสะดวกต่าง ๆ เพื่อกระตุ้นเศรษฐกิจ และสร้างรายได้จากการท่องเที่ยวของจังหวัดนครราชสีมา เพิ่มขึ้น

7.3 สนับสนุนและส่งเสริมเสริมความสามารถของผู้ประกอบการธุรกิจท่องเที่ยว และสร้างเครือข่ายเพื่อพัฒนาคุณภาพสินค้าและบริการ โดยการจับคู่ธุรกิจพัฒนาคุณภาพสินค้าและขยายตลาดสินค้าทั้งภายในประเทศและต่างประเทศ

7.4 ส่งเสริมและสนับสนุนกิจกรรมลานกีฬาขุมชน และจัดการแข่งขันกีฬาประเภทต่าง ๆ ตั้งแต่ระดับหมู่บ้านจนถึงระดับจังหวัดเพื่อให้เยาวชน นักเรียน นักศึกษา เกิดความสนใจและมีแรงจูงใจในกิจกรรมกีฬา รวมถึงการสร้างความเป็นเลิศทางด้านกีฬาอาชีพในระดับชาติและนานาชาติ

**8. ยุทธศาสตร์ด้านการบริหารจัดการบ้านเมืองที่ดี**

แนวทางการพัฒนา

8.1 ปรับปรุงโครงสร้างการบริหารงาน เพื่อให้รองรับการปฏิบัติภารกิจหน้าที่ตามกฎหมายกำหนดอย่างมีประสิทธิภาพ และเพื่อรองรับเข้าสู่ประชาคมอาเซียน ทั้งนี้ รวมถึงการสร้างความสัมพันธ์และแลกเปลี่ยนความรู้และทัศนคติในด้านต่าง ๆ กับองค์กรปกครองส่วนท้องถิ่นในประชาคมอาเซียนและของประเทศต่าง ๆ ในโลก

8.2 นำระบบสารสนเทศมาใช้ในการบริหารงานภายในองค์กรเพื่อให้บริการกับประชาชนให้สะดวก รวดเร็ว แม่นยำ โดยยึดถือประโยชน์สูงสุดของประชาชนผู้รับบริการเป็นสำคัญ

8.3 สนับสนุนบุคลากรในสังกัด ให้ได้รับการศึกษา อบรมการทำวิจัย เพิ่มพูนความรู้ เพื่อยกระดับประสิทธิภาพ การทำงาน

8.4 บูรณาการจัดทำแผนพัฒนาท้องถิ่น ร่วมกันระหว่างหน่วยงานภาครัฐ และเอกชน องค์กรปกครองส่วนท้องถิ่น

8.5 เปิดโอกาสให้ประชาชนได้เข้ามามีส่วนร่วมในการกำหนดนโยบายและความต้องการของประชานในการพัฒนาจังหวัดนครราชสีมา

8.6 เพิ่มประสิทธิภาพในการปฏิบัติราชการ

**9. ยุทธศาสตร์ด้านการรักษาความปลอดภัยในชีวิตและทรัพย์สิน**

แนวทางการพัฒนา

9.1 ส่งเสริมและสนับสนุนการติดตั้งระบบเตือนภัยธรรมชาติ และภัยพิบัติต่าง ๆ

9.2 ส่งเสริม สนับสนุนและร่วมมือกับส่วนราชการหน่วยงาน มูลนิธิการกุศลและองค์กรที่เกี่ยวข้อง ในการเตรียมความพร้อมในการป้องกันภัย และการช่วยเหลือผู้ประสบภัย

9.3 ส่งเสริม และสนับสนุนการติดตั้งระบบกล้องวงจรปิดในเขตชุมชน และสถานที่สำคัญ เพื่อสร้างความอบอุ่นใจ และความปลอดภัยในชีวิตและทรัพย์สินของประชาชน

9.4 สนับสนุนการฝึกอบรมจัดตั้งและอบรมฟื้นฟูตำรวจบ้าน และอาสาป้องกันภัยฝ่ายพลเรือน (อปพร.) เพื่อเป็นกำลังสนับสนุนเจ้าหน้าที่รัฐ และดูแลรักษาความปลอดภัยและการจราจนในชุมชน หมู่บ้าน

**10. ยุทธศาสตร์ด้านการอนุรักษ์ทรัพยากรธรรมชาติและสิ่งแวดล้อม**

แนวทางการพัฒนา

10.1 ส่งเสริม สนับสนุนและร่วมมือกับส่วนราชการองค์กรปกครองส่วนท้องถิ่นภาคเอกชน ในการพัฒนาฟื้นฟูและอนุรักษ์ธรรมชาติ สิ่งแวดล้อม แหล่งน้ำลุ่มน้ำลำคลอง และป่าไม้ให้มีความอุดมสมบูรณ์

10.2 ส่งเสริมสนับสนุนและร่วมมือกับส่วนราชการองค์กรปกครองส่วนท้องถิ่นภาคเอกชนในการรณรงค์สร้างจิตสำนึก เพื่อป้องกันและแก้ไขปัญหามลพิษและปัญหาสิ่งแวดล้อมของชุมชนท้องถิ่นทุกระดับ

10.3 ส่งเสริม สนับสนุนและสร้างความร่วมมือกับส่วนราชการที่เกี่ยวข้ององค์กรปกครองส่วนท้องถิ่นในการจัดระบบการจัดขยะรวม เพื่อจัดการขยะมูลฝอยและสิ่งปฏิกูลอย่างเป็นระบบ

**(2) ยุทธศาสตร์ขององค์การบริหารส่วนตำบลค้างพลู**

**2.1 วิสัยทัศน์**

**“พัฒนาระบบบริหาร จัดการเทคโนโลยี คมนาคมดีปลอดฝุ่น เกื้อกูลเศรษฐกิจ สิ่งเสพติดทางไกล สู่เป้าหมายคุณภาพชีวิต”**

**2.2 ยุทธศาสตร์**

**: องค์การบริหารส่วนตำบลค้างพลู มี 8 ยุทธศาสตร์ ได้แก่**

**๑. ยุทธศาสตร์การพัฒนา โครงสร้างพื้นฐาน**

**แนวทางการพัฒนา**

1.1 ส่งเสริมสนับสนุนการวางระบบการพัฒนาด้านโครงสร้างคุณภาพชีวิตพื้นฐาน ให้สอดคล้องกับความจำเป็นและความต้องการของประชาชนในการดำรงชีวิตอย่างพอเพียง

1.2 ก่อสร้าง ปรับปรุงเส้นทางการคมนาคมอย่างทั่วถึง

1.3 ประสาน สนับสนุน ร่วมมือกับส่วนราชการ และองค์กรปกครองส่วนท้องถิ่นอื่นๆ เพื่อสนับสนุนเครื่องมือ เครื่องจักรกล ตลอดจนผู้ปฏิบัติงานที่มีความชำนาญในการพัฒนาโครงสร้างพื้นฐาน

1.4 ประสานในการแก้ไขปัญหาความเดือดร้อนของประชาชนในด้านสาธารณูปโภค และส่งเสริมให้ประชาชนเข้าใจในการใช้และรักษาสาธารณูปโภคอย่างคุ้มค่า

1.5 ดำเนินการปรับปรุงระบบขนส่ง เพื่อแก้ไขปัญหาการจราจร ความปลอดภัยและความเป็นระเบียบในการให้บริการแก่ประชาชน

**2. ยุทธศาสตร์การพัฒนา การศึกษา**

**แนวทางการพัฒนา**

2.1 ส่งเสริมและพัฒนาระบบการศึกษาของศูนย์พัฒนาเด็กเล็กสังกัดองค์การบริหารส่วนตำบลค้างพลูให้เป็นไปตามมาตรฐานการศึกษา

2.2 พัฒนาและเตรียมบุคคลด้านการศึกษา (ครู บุคลากรทางการศึกษา เด็กเล็ก) ให้เป็นผู้มีคุณภาพ มีทักษะและศักยภาพตามมาตรฐานสากล รองรับประชาคมอาเซียน

2.3 สนับสนุนให้มีการนำระบบเทคโนโลยีสารสนเทศมาใช้เป็นเครื่องมือและประกอบการศึกษาเป็นเครื่องมือของชุมชนและประชาชนทั่วไป

2.4 สนับสนุนศูนย์คอมพิวเตอร์ระดับชุมชนเพื่อเพิ่มทักษะประชาชนในชุมชน สนับสนุนและส่งเสริมให้ประชาชนทุกหมู่ทุกระดับให้เตรียมพร้อม และตระหนักถึงความสำคัญของการเข้าสู่ประชาคมอาเซียนในทุกด้าน

2.5 ส่งเสริมการศึกษาในระบบ นอกระบบ และการศึกษาตามอัธยาศัย

**3. ยุทธศาสตร์การพัฒนาสาธารณสุข**

**แนวทางการพัฒนา**

3.1 สนับสนุนการจัดตั้งกองทุน และเพิ่มสวัสดิการเพื่อพัฒนาศักยภาพของอาสาสมัครสาธารณสุขหมู่บ้าน (อสม.)

3.2 ส่งเสริมและสนับสนุนการให้การรักษาพยาบาลประชาชนในทุกระดับที่มีคุณภาพและมาตรฐานเพื่อให้ประชาชนได้รับบริการที่ดี ทั่วถึงและทันเหตุการณ์ โดยร่วมมือกับโรงพยาบาลส่งเสริมสุขภาพตำบล และหน่วยงาน หรือองค์กรที่เกี่ยวข้อง

3.3 ส่งเสริมสุขภาพและอนามัยของประชาชนในทุกระดับ ให้มีสุขภาพแข็งแรง โดยให้การเรียนรู้ การดูแลสุขภาพ การออกกำลังกาย การป้องกันโรค การใช้ยาอย่างถูกต้อง การรับประทานอาหารที่มีประโยชน์และการเข้ารับการตรวจสุขภาพหรือการรับบริการด้านสาธารณสุขตามขั้นตอนและวิธีการทางการแพทย์

**4. ยุทธศาสตร์การพัฒนาการเกษตร**

**แนวทางการพัฒนา**

4.1 พัฒนา ปรับปรุงพันธุ์พืชและเมล็ดพันธุ์พืชที่ดีมีคุณภาพเพื่อเกษตรกรจะได้เพิ่มผลผลิต ส่งเสริมให้เกิดเกษตรอุตสาหกรรม โดยร่วมมือและให้ความร่วมมือกับหน่วยงานทั้งภาครัฐและเอกชน

4.2 ลดต้นทุนการผลิตและเพิ่มมูลค่าผลผลิตทางการเกษตร ปรับปรุงผลิตผลให้มีคุณภาพ พัฒนาสินค้าOTOPให้มีมาตรฐานสากลโดยการร่วมมือและให้ความร่วมมือกับหน่วยงานทั้งภาครัฐและเอกชน

4.3 สนับสนุนการจัดตั้งกองทุนเพื่อเกษตรกรในหมู่บ้าน (อกม.) หารูปแบบใหม่ๆ ปรับปรุงรูปแบบเก่าให้มีคุณภาพและประสิทธิภาพมากขึ้น

4.4 ส่งเสริมสนับสนุนการถนอมและแปรรูปสินค้าทางการเกษตรอย่างมีคุณภาพนำเครื่องจักร และเทคโนโลยีใหม่ๆ มาใช้ เพื่อเพิ่มมูลค่าสินค้าและปริมาณสินค้าคุณภาพในท้องถิ่น ส่งเสริมการกระจายสินค้าไปสู่ทั้งภายในและต่างประเทศโดยการร่วมมือและให้ความร่วมมือกับหน่วยงานทั้งภาครัฐและเอกชน

4.5 สนับสนุนการทำเกษตรทางเลือก เพื่อเพิ่มคุณภาพและประสิทธิภาพของผลผลิตตามแนวพระราชดำริเศรษฐกิจพอเพียง โดยอาศัยเทคโนโลยีที่ทันสมัย และขอความร่วมมือจากทุกภาคส่วนในการให้ความรู้แก่เกษตรกร

**5. ยุทธศาสตร์การพัฒนาสังคม**

**แนวทางการพัฒนา**

5.1 ส่งเสริมและพัฒนาบทบาทของคณะกรรมการหมู่บ้านและชุมชนให้เข้มแข็ง เพื่อเป็นผู้นำการพัฒนาชุมชนและท้องถิ่นที่มีคุณภาพ

5.2 ส่งเสริมความเข้มแข็งของชุมชน

5.3 ส่งเสริม พัฒนาบทบาทและคุณภาพชีวิตของเด็ก สตรี เยาวชน ผู้สูงอายุ ผู้พิการ ผู้ด้อยโอกาสประชาชน และคุ้มครองสิทธิเสรีภาพของประชาชน

5.4 ส่งเสริมพัฒนาคุณภาพและศักยภาพตามความสามารถของแรงงานในท้องถิ่น เพื่อเตรียมยกระดับเข้าสู่ประชาคมอาเซียน

๕.5 ดำเนินการสนับสนุน และประสานรัฐบาล องค์กรปกครองส่วนท้องถิ่นทุกระดับเพื่อป้องกัน และให้มีการปราบปรามและแก้ไขปัญหาการเสพ การผลิต และการจำหน่ายยาเสพติดในทุกระดับ

5.6 ดำเนินการโครงการ อบต. เคลื่อนที่ เพื่อให้บริการประชาชน และรับทราบปัญหา อุปสรรค และความต้องการของประชาชนในพื้นที่ ตลอดจนการแก้ไขความเดือดร้อนของประชาชน

5.7 ส่งเสริมและประกาศเกียรติคุณผู้ที่เป็นแบบอย่างที่ดี และสร้างคุณประโยชน์ต่อสังคม เพื่อประกาศเกียรติคุณ ผู้มีคุณูปการ และสร้างชื่อเสียงให้แก่ตำบลค้างพลู

**6. ยุทธศาสตร์การพัฒนาการท่องเที่ยวศาสนาวัฒนธรรมประเพณีและกีฬา**

**แนวทางการพัฒนา**

6.1 พัฒนาฟื้นฟูและส่งเสริมกิจกรรมด้านศาสนา ศิลปวัฒนธรรมและประเพณีของชุมชนท้องถิ่นโคราช เพื่อการอนุรักษ์สืบสานต่อและเชื่อมโยงสู่กิจกรรมการท่องเที่ยว

6.2 พัฒนาและฟื้นฟูแหล่งท่องเที่ยวเดิม สร้างแหล่งท่องเที่ยวใหม่ รวมทั้งกิจกรรมด้านการท่องเที่ยวและสิ่งอำนวยความสะดวกต่างๆ โดยร่วมมือกับองค์กรปกครองส่วนท้องถิ่นในจังหวัด หน่วยงานและส่วนราชการ ตลอดจนองค์กรภาคเอกชนที่เกี่ยวข้อง

6.3 สนับสนุนและส่งเสริมความสามารถของผู้ประกอบการธุรกิจท่องเที่ยว และสร้างเครือข่ายเพื่อพัฒนาคุณภาพสินค้าและบริการ โดยการจับคู่ธุรกิจพัฒนาคุณภาพสินค้าและขยายตลาดสินค้าทั้งภายในประเทศและต่างประเทศ

6.4 ส่งเสริมและสนับสนุนกิจกรรมลานกีฬาชุมชน และจัดการแข่งขันกีฬาประเภทต่างๆ รวมถึงการสร้างความเป็นเลิศทางด้านกีฬาสู่กีฬาอาชีพในระดับชาติและนานาชาติ

**๗. ยุทธศาสตร์ด้านการรักษาความปลอดภัยในชีวิตและทรัพย์สิน**

**แนวทางการพัฒนา**

7.1 ส่งเสริมและสนับสนุนการติดตั้งระบบเตือนภัยธรรมชาติ และภัยพิบัติต่างๆ

7.2 ส่งเสริม สนับสนุนและร่วมมือกับส่วนราชการหน่วยงาน มูลนิธิการกุศลและองค์กรที่เกี่ยวข้องในการเตรียมความพร้อมในการป้องกันภัย และช่วยเหลือผู้ประสบภัย

7.3 ส่งเสริม และสนับสนุนการติดตั้งระบบกล้องวงจรปิดในเขตชุมชน และสถานที่สำคัญเพื่อสร้างความอบอุ่นใจ และความปลอดภัยในชีวิตและทรัพย์สินของประชาชน

7.4 สนับสนุนการฝึกอบรมจัดตั้งและอบรมฟื้นฟูตำรวจบ้าน และอาสาป้องกันภัยฝ่ายพลเรือน (อปพร.) เพื่อเป็นกำลังสนับสนุนเจ้าหน้าที่รัฐ และดูแลรักษาความปลอดภัยและการจราจรในชุมชนหมู่บ้าน

7.5 ส่งเสริมสนับสนุนการจัดระเบียบสังคมและการรักษาความสงบเรียบร้อย

7.6 ส่งเสริมสนับสนุนการปรับปรุง การแก้ไขปัญหาการจราจร เพื่อให้เกิดความปลอดภัยแก่ผู้ใช้รถ ใช้ถนน

7.7 ส่งเสริมสนับสนุนการป้องกันอุบัติเหตุการใช้ถนนโดยเฉพาะช่วงเทศกาล

**8. ยุทธศาสตร์การบริหารจัดการบ้านเมืองที่ดี**

**แนวทางการพัฒนา**

8.1 ปรับปรุงโครงสร้างการบริหารงานขององค์การบริหารส่วนตำบลค้างพลู เพื่อให้รองรับการปฏิบัติภารกิจหน้าที่ ตามที่กฎหมายกำหนดอย่างมีประสิทธิภาพ และเพื่อรองรับการเข้าสู่ประชาคมอาเซียน ทั้งนี้รวมถึงการสร้างความสัมพันธ์และแลกเปลี่ยนความรู้ และทัศนคติในด้านต่างๆกับองค์กรปกครองส่วนท้องถิ่นในประชาคมอาเซียนและของประเทศต่างๆ

8.2 นำระบบสารสนเทศมาใช้ในการบริหารงานภายในองค์กร เพื่อให้บริการกับประชาชนให้สะดวกรวดเร็ว แม่นยำ โดยยึดถือประโยชน์สูงสุดของประชาชนผู้รับบริการเป็นสำคัญ

8.3 สนับสนุนบุคลากรในสังกัดขององค์การบริหารส่วนจังหวัดนครราชสีมา ให้ได้รับการศึกษาอบรมการทำวิจัย เพิ่มพูนความรู้ เพื่อยกระดับประสิทธิภาพการทำงานให้เกิดประสิทธิผลในการบริการประชาชนและในการสื่อสารและร่วมมือกับประชาคมอาเซียน

8.4 บูรณาการการจัดทำแผนพัฒนาท้องถิ่น ร่วมกันระหว่างหน่วยงานภาครัฐ และเอกชนองค์กรปกครองส่วนท้องถิ่น เพื่อพัฒนาท้องถิ่น สร้างประโยชน์สูงสุด แก่ประชาชนในจังหวัดนครราชสีมา

8.5 พัฒนาระบบการบริการและอำนวยการ แก้ไขปัญหาความเดือดร้อนของประชาชนเปิดโอกาสให้ประชาชนได้เข้ามามีส่วนร่วม

8.6 เพิ่มประสิทธิภาพในการปฏิบัติราชการ

**2.3 เป้าประสงค์**

1. ประชาชนมีรายได้เพียงพอ

2. ประชาชนมีสุขภาพอนามัยสมบูรณ์แข็งแรง

3. ประชาชนมีรายได้เพิ่มขึ้น สร้างงาน สร้างอาชีพในชุมชน

4. วัฒนธรรม ประเพณีท้องถิ่นคงอยู่สืบไป

5. ประชาชนได้รับบริการด้านโครงสร้างพื้นฐานอย่างเป็นระบบ

6. ประชาชนมีการศึกษา

7. บริหารจัดการให้มีสิ่งแวดล้อมที่ดีขึ้น

8. การคมนาคมดี น้ำไหล ไฟสะดวก

9. ภูมิทัศน์สวยงามมากขึ้น

10. ประชาชนได้รับบริการด้านโครงสร้างพื้นฐานอย่างเพียงพอ

11. ประชาชนมีความรู้ด้านกฎหมาย ระเบียบของท้องถิ่นเพิ่มมากขึ้น

**2.4 ตัวชี้วัด**

1. ประชาชนเกิดการสร้างงาน สร้างอาชีพ ได้รับความรู้ ประสบการณ์ด้านการเกษตรตามแนวทฤษฎีใหม่

2. มีตลาดขายสินค้า OTOP

3. ประชาชนมีรายได้เพิ่มขึ้นจากอาชีพหลักและอาชีพเสริม

4. การมีส่วนร่วมของประชาชนในการสืบทอด อนุรักษ์วัฒนธรรม ประเพณีท้องถิ่น

5. ประชาชนมีคุณภาพชีวิตที่ดีขึ้น

6. เด็กนักเรียนได้รับการศึกษาอย่างทั่วถึง ครบถ้วน และบุคลากรทางการศึกษาได้พัฒนาศักยภาพอย่างเป็นระบบ

7. ทรัพยากรธรรมชาติและสภาพแวดล้อมดีขึ้น

8. มีสวนสาธารณะที่สวยงามสะอาดตา

**2.5 ค่าเป้าหมาย**

๑.ร้อยละ 60 ของประชาชนมีรายได้เพิ่มขึ้นและมีความรู้ด้านเกษตรเพิ่มขึ้น

2.ร้อยละ 60 ของประชาชนมีตลาดขายสินค้า OTOP มีคุณภาพ ได้มาตรฐานเพิ่มขึ้น

3.ร้อยละ 60 ของกลุ่มอาชีพมีมาตรฐานในการผลิตสินค้าและประชาชนมีรายได้เพิ่มขึ้น

4. ร้อยละ 60 ของประชาชนมีส่วนร่วมในการสืบทอด อนุรักษ์วัฒนธรรมประเพณีท้องถิ่น

5. ร้อยละ 60 ของประชาชนมีความพึงพอใจกับสถานที่ต่างๆ และเกิดประโยชน์ต่อส่วนรวม 6. ร้อยละ 60 ของประชาชนมีความพึงพอใจกับการให้บริการต่างๆ หน่วยงานภาครัฐ

7. ร้อยละ 60 ของเด็กนักเรียนและบุคลากรทางการศึกษามีศักยภาพเพิ่มขึ้น

8. ร้อยละ 60 ของประชาชนมีสุขภาพอนามัยที่แข็งแรง สมบูรณ์

9. ร้อยละ 60 ของประชาชนสภาพแวดล้อมและทรัพยากรธรรมชาติได้รับการพัฒนาและอนุรักษ์ไว้อย่างเป็นระบบ

10. ร้อยละ 60 ของประชาชนมีความพึงพอใจจากการให้บริการสาธารณูปโภคและสาธารณูปการอย่างเพียงพอ

11. ร้อยละ 60 ของประชาชนมีการปฏิบัติงานมีประสิทธิภาพเพิ่มมากขึ้น

12. ร้อยละ 60 ของประชาชนมีสวนสาธารณะและสภาพภูมิทัศน์ที่สวยงามขึ้น

13. ร้อยละ 60 ของประชาชนเข้าใจในกฎหมาย ระเบียบของท้องถิ่น และสามารถนำไปปฏิบัติได้อย่างถูกต้อง

**๒.๖ กลยุทธ์**

๑. ฝึกอบรมให้ความรู้การทำเกษตรผสมผสานและจัดตั้งศูนย์บริการด้านการเกษตร

2. ส่งเสริมพัฒนาสินค้า OTOP ให้มีคุณภาพ ได้มาตรฐาน

3. ส่งเสริมกลุ่มอาชีพ

4. ส่งเสริมอนุรักษ์วัฒนธรรมประเพณีท้องถิ่น

5. พัฒนาสถานที่ต่างๆ ให้มีความพร้อมในทุกด้าน

6. พัฒนาโครงสร้างพื้นฐานควบคู่กับการพัฒนาศักยภาพของคนในชุมชน

7. ส่งเสริมระบบการศึกษาให้ทั่วถึง ครบถ้วน

8. ส่งเสริม สนับสนุนโครงการเพื่อพัฒนาคุณภาพชีวิต

9. ส่งเสริม พัฒนาคุณภาพสิ่งแวดล้อม และอนุรักษ์ทรัพยากรธรรมชาติให้ดีขึ้น

10. ส่งเสริม สนับสนุนโครงการ/กิจกรรมที่เกี่ยวข้องกับการพัฒนาระบบ โครงสร้างพื้นฐาน

11. ส่งเสริม สนับสนุนให้บุคลากรมีความพร้อมในการปฏิบัติงาน เพื่อให้การทำงานมีศักยภาพเพิ่มขึ้น

12. ปรับปรุงสถานที่พักผ่อนหย่อนใจ

13. พัฒนาโครงสร้างพื้นฐานให้มีความพร้อมในทุกด้าน

14. ฝึกอบรมให้ความรู้แก่ประชาชนและผู้ที่สนใจ

**2.7 จุดยืนทางยุทธศาสตร์**

เพื่อให้การบริการสาธารณะแก่ประชาชนในตำบลค้างพลู เกิดประสิทธิภาพและประสิทธิผลสามารถแก้ไขปัญหา พัฒนาท้องถิ่นตลอดจนตอบสนองความต้องการของประชาชนได้อย่างแท้จริง เพื่อให้ทันต่อการเปลี่ยนแปลงของสภาพเศรษฐกิจ สังคม ภูมิประเทศ ภูมิอากาศ นโยบายของรัฐบาล จึงได้กำหนดยุทธศาสตร์การพัฒนาไว้ ๘ ยุทธศาสตร์ ดังนี้

ยุทธศาสตร์ที่ 1 การพัฒนาโครงสร้างพื้นฐาน

ยุทธศาสตร์ที่ 2 การพัฒนาการศึกษา

ยุทธศาสตร์ที่ 3 การพัฒนาสาธารณสุข

ยุทธศาสตร์ที่ 4 การพัฒนาการเกษตร

ยุทธศาสตร์ที่ 5 การพัฒนาสังคม

ยุทธศาสตร์ที่ 6 การพัฒนาการท่องเที่ยวศาสนา-วัฒนธรรม ประเพณี และกีฬา

ยุทธศาสตร์ที่ 7 การรักษาความปลอดภัยในชีวิต และทรัพย์สิน

ยุทธศาสตร์ ที่ 8 การบริหารจัดการบ้านเมืองที่ดี

**2.8 ความเชื่อมโยงของยุทธศาสตร์ในภาพรวม**

การจัดทำแผนพัฒนาท้องถิ่น ขององค์การบริหารส่วนตำบลค้างพลู มีความสอดคล้องเชื่อมโยงกับนโยบายและยุทธศาสตร์ในระดับต่างๆ เช่นแผนพัฒนาเศรษฐกิจและสังคมแห่งชาติฉบับที่ 12 (พ.ศ.2560-2564) แผนการบริหารราชการแผ่นดิน ยุทธศาสตร์ประเทศ (Country Strategy) ยุทธศาสตร์การพัฒนาเพื่อเสริมความมั่นคงของชาติ ยุทธศาสตร์หลักของคณะรักษาความมั่นคงแห่งชาติ (คสช.) ค่านิยมหลักของคนไทย และยุทธศาสตร์การเข้าสู่ประชาคมอาเซียน แนวทางการดำเนินการเตรียมความพร้อมเพื่อเข้าสู่ประชาคมอาเซียนขององค์กรปกครองส่วนท้องถิ่น ยุทธศาสตร์การพัฒนาเชิงพื้นที่ภาคตะวันออกเฉียงเหนือยุทธศาสตร์กลุ่มจังหวัดภาคอีสานตอนบน ยุทธศาสตร์การพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครราชสีมา นโยบายของผู้บริหารท้องถิ่น เป็นต้น แผนพัฒนาท้องถิ่น (พ.ศ. 2561-2565) ขององค์การบริหารส่วนตำบลค้างพลูเป็นเครื่องมือที่สำคัญ ในการกำหนดทิศทางการพัฒนาท้องถิ่นตามอำนาจหน้าที่ ที่กำหนดไว้ในพระราชบัญญัติกำหนดแผน และขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 เป็นแผนที่เกิดจากการมีส่วนร่วมของประชาชนในการร่วมแสดงความคิดเห็นเกี่ยวกับปัญหาความต้องการของประชาชนเอง ซึ่งจะทำให้การแก้ไขปัญหาเป็นไปอย่างถูกต้องตรงกับปัญหาที่เกิดขึ้นจริง ทำให้ประชาชนได้รับประโยชน์สูงสุดจากการดำเนินงานขององค์การบริหารส่วนตำบล ค้างพลู

**การจัดทำแผนพัฒนาท้องถิ่น (พ.ศ.2561-2565)**

**ขององค์การบริหารส่วนตำบลค้างพลู มีความเชื่อมโยงของยุทธศาสตร์ในภาพรวม ดังนี้**

วิสัยทัศน์

ยุทธศาสตร์การพัฒนาขององค์การบริหารส่วนตำบลค้างพลู

ค่าเป้าหมาย

ตัวชี้วัด

จุดยืนทางยุทธศาสตร์

เป้าประสงค์

กลยุทธ์

1. **การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

**ปัจจัยภายใน (internal Factor)**

|  |  |
| --- | --- |
| **จุดแข็ง (Strength – S)** | **จุดอ่อน (Weakness – W)** |
| ระบบสภา อบต.มีความเข้มแข็ง  - ผู้บริหารมีวิสัยทัศน์ก้าวไกล  - ประชาชนมีส่วนร่วมทางการเมืองสูง  - มีอุปกรณ์เครื่องมือ เครื่องใช้ที่ทันสมัย  -มีระบบการติดต่อสื่อสาร และการประสานงานภายในองค์กรที่มีประสิทธิภาพและทั่วถึง  -น้อมนำแนวคิดปรัชญาเศรษฐกิจพอเพียงมาเป็นกรอบแนวทางในการพัฒนาและแก้ไขปัญหาความยากจน และสร้างภูมิคุ้มกันให้กับประชาชนมาโดยตลอด | - ขาดบุคลากรระดับสายบริหารที่มีความรู้ความชำนาญในองค์การบริหารส่วนตำบล  -การบริการขั้นพื้นฐานยังไม่ครอบคลุมและได้มาตรฐานเท่าที่ควร  -ขาดการจัดระเบียบของชุมชนและขาดการบังคับใช้ผังเมืองอย่างเคร่งครัด  -ขาดการส่งเสริม พัฒนาด้านการท่องเที่ยวและการอนุรักษ์ทรัพยากรธรรมชาติ  -ถนนภายในตำบลยังไม่ได้มาตรฐาน  -การรวมกลุ่มของชุมชน ขาดความเข้มแข็ง ไม่มีการดำเนินกิจกรรมต่อเนื่อง  -ขาดแหล่งกักเก็บน้ำเพื่อการอุปโภคบริโภคและเพื่อการเกษตร ห้วย คลองตื้นเขินและมีวัชพืช  -ปัญหาหนี้สินของเกษตรกรมีมากขึ้น |

**ปัจจัยภายนอก (EXternal Factor)**

|  |  |
| --- | --- |
| **โอกาส (Opportunity – O)** | **อุปสรรค (Threat – T)** |
| -ได้รับการจัดสรรงบประมาณจากหน่วยงานภาครัฐอย่างต่อเนื่อง  -พรบ.กระจายอำนาจฯ สามารถรองรับภารกิจต่อการให้บริการประชาชนได้มากขึ้น  -ผู้บริหารท้องถิ่นให้ความสำคัญกับการพัฒนาท้องถิ่น และการบริหารราชการแบบบูรณาการ  -การพัฒนาเทคโนโลยีสมัยใหม่ในการบริหารภาครัฐและการบริการประชาชน | -ระเบียบ ข้อกฎหมาย มีข้อกำจัดในการเบิกจ่าย ทำให้การปฏิบัติงานทำให้ขาดความคล่องตัวในการบริหารงาน  -งบประมาณไม่เพียงพอในการบริหารงาน  -มีภัยธรรมชาติ และสาธารณภัย เช่น วาตภัย อุทกภัย อัคคีภัย ภัยแล้ง ภัยหนาว  -ค่าครองชีพสูง ทำให้มีผู้มีรายได้น้อยดำเนินชีวิตค่อนข้างลำบาก  -สภาพครอบครัวและสังคมเปลี่ยนแปลงทำให้คุณธรรม จริยธรรม ศีลธรรม อันดีของไทยเริ่มหดหายหรือเสื่อมถอย  -ก้าวสู่สังคมผู้สูงอายุ จากการมีโครงสร้างประชากรวัยสูงอายุเพิ่มขึ้น วัยเด็กและวัยแรงงานลดลง |

**3.2 การประเมินสถานการณ์สภาพแวดล้อมภายนอกที่เกี่ยวข้อง**

ในการจัดทำแผนพัฒนาท้องถิ่น (พ.ศ. 2561-2565) ขององค์การบริหารส่วนตำบลค้างพลู นั้นได้ทำการประเมินสถานการณ์สภาพแวดล้อมภายนอกที่เกี่ยวข้อง ซึ่งมีรายละเอียด ดังนี้

1. การพัฒนาด้านโครงสร้างพื้นฐาน

1.1 ประชาชนต้องการพัฒนาเส้นทางในการคมนาคมเพื่อสัญจรและขนผลผลิตทาง การเกษตร

1.2 ประชาชนต้องการไฟฟ้าส่องสว่างในทางสาธารณะและในที่ที่เป็นจุดอันตรายในการ สัญจร

1.3 รางระบายน้ำเพื่อระบายน้ำในช่วงฤดูฝนเพื่อป้องกันน้ำท่วมขัง

1.4 แหล่งน้ำทางการเกษตรที่ตื้นเขิน

1.5 แหล่งน้ำใต้ดินมีลักษณะเค็ม ไม่สามารถนำมาเป็นอุปโภคบริโภคได้

1.6 สถานที่กักเก็บน้ำไว้ใช้ในฤดูแล้ง ยังไม่เพียงพอ

2. การพัฒนาการศึกษา

2.1 สื่อการเรียนการสอนยังไม่เพียงพอ เด็กนักเรียนไม่ได้รับการศึกษาต่อเนื่องในระดับที่สูง กว่าขั้นพื้นฐาน และขาดงบประมาณในการศึกษา ครอบครัวยากจน

2.2 ประชาชนส่วนใหญ่ยังไม่มีความรู้ด้านเทคโนโลยี และใช้เทคโนโลยีบางอย่างไม่เป็น

3. การพัฒนาด้านสาธารณสุข

3.1 เกิดโรคระบาดในตำบล เช่น โรคไข้เลือดออก โรคอุบัติใหม่ โรคติดต่ออื่นๆ เป็นต้น

3.2 ประชาชนส่วนใหญ่ไม่ค่อยดูแลสุขภาพของตนเอง

3.3 พบปัญหาเรื่องการบริหารจัดการขยะในชุมชน

4. การพัฒนาการเกษตร

4.1 ผลผลิตทางการเกษตรตกต่ำแต่ต้นทุนการผลิตสูงขึ้น

4.2 ประชาชนขาดการรวมตัวกันเพื่อตั้งกลุ่มอาชีพที่เข้มแข็ง

4.3 ประชาชนขาดจิตสำนึกในการอนุรักษ์ทรัพยากรธรรมชาติและสิ่งแวดล้อม

5. การพัฒนาสังคม

5.1 เด็ก ผู้สูงอายุ ผู้พิการ ผู้ด้อยโอกาสและประชาชนที่ยากไร้ต้องการความดูแลจาก องค์การบริหารส่วนตำบลค้างพลู

5.2 เด็ก เยาวชน ติดเกม บุหรี่ เหล้า ยาเสพติด และท้องก่อนวัยอันควร

6. การพัฒนาการท่องเที่ยว ศาสนา-วัฒนธรรม ประเพณี และกีฬา

6.1 ศิลปะ วัฒนธรรม ประเพณีท้องถิ่นถูกสมัยใหม่ค่อย ๆ เปลี่ยนแปลงไปและไม่ค่อยมีผู้สืบ ทอดภูมิปัญญาท้องถิ่น

6.2 เด็ก เยาวชน และประชาชนไม่ค่อยให้ความสำคัญกับการออกกำลังกาย

๗. การรักษา ความปลอดภัย ในชีวิตและทรัพย์สิน

7.1 เกิดสาธารณภัยขึ้นบ่อยครั้งทำให้ทรัพย์สินของประชาชนได้รับความเสียหาย

7.2 การจราจรบนถนนมีเพิ่มมากขึ้นอาจทำให้เกิดอุบัติเหตุขึ้นได้ในช่วงเทศกาล

8. ด้านการบริการจัดการบ้านเมืองที่ดี

8.1 ขาดบุคลากรที่มีความรู้ ความชำนาญ ในการปฏิบัติงานตามตำแหน่ง

8.2 ขาดเครื่องมือ เครื่องใช้ อุปกรณ์ในการปฏิบัติงาน

8.3 ผู้บริหารท้องถิ่นพนักงานส่วนตำบลสมาชิกสภา อบต. ผู้นำชุมชน และผู้นำกลุ่มต่างๆ ต้องได้รับการพัฒนาความรู้ และระเบียบ กฎหมายที่เกี่ยวข้องกับการปฏิบัติงานอย่าง ต่อเนื่อง

8.4 ประชาชนไม่ค่อยให้ความสำคัญกับการมีส่วนร่วมในการแสดงความคิดเห็น

จากการวิเคราะห์ปัญหาหรือความต้องการของประชาชน ในเขตองค์การบริหารส่วนตำบลค้างพลู รวมถึงการประเมินสถานการณ์สภาพ แวดล้อมภายนอกที่เกี่ยวข้อง สามารถนำมากำหนดประเด็นการพัฒนาได้ ดังนี้

1. ส่งเสริมการมีส่วนร่วมของประชาชน

2. ส่งเสริมการรักษาความสงบเรียบร้อยและการวางแผนป้องกันภัย

3. พัฒนาการจัดเก็บรายได้

4. พัฒนานวัตกรรม การบริหารจัดการ

๕. สนับสนุน ส่งเสริมการศึกษา กีฬา และขนบธรรมเนียมประเพณีของท้องถิ่น

6. ส่งเสริมพัฒนาชุมชนเข้มแข็ง และพึ่งพาตนเองบนพื้นฐานเศรษฐกิจพอเพียง

7. สนับสนุนสาธารณสุขขั้นพื้นฐานและคุณภาพชีวิต

8. พัฒนาสาธารณูปโภค สาธารณูปการ และการผังเมือง

9. ส่งเสริม สนับสนุนการดูแลรักษาทรัพยากรธรรมชาติและสิ่งแวดล้อม

10. ส่งเสริมการท่องเที่ยวและการอนุรักษ์ทรัพยากรธรรมชาติ

11. พัฒนาระบบข้อมูลข่าวสารให้ทันสมัย

12. พัฒนาบุคลากรและบริการประชาชน

13. จัดบริการและให้การสงเคราะห์แก่ผู้สูงอายุ คนพิการ และผู้ด้อยโอกาส